KANEMƆ YƐ Abua Acholi Afrikaans Aja Akha Albania Altai Alur Amerika Mumuii Awiemɔ Amharic Amis Arabic Armenia Armenia (West) Assamese Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Boulou Brazil Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chiga Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinamwanga Cinyanja Colombia Mumuii Awiemɔ Croatia Czech Damara Dangme Denmark Digor Douala Drehu Dutch Ecuador Mumuii Awiemɔ Edo Efik Emberá (Catío) Esan Estonia Ewe Fante Fiji Finland Fon French Ga Garifuna Georgia Germany Gitonga Gokana Greenland Guadeloupean Creole Guarani Guianese Creole Gujarat Gun Haitian Creole Hausa Havu Hebri Hela Herero Hiligaynon Hindi Hiri Motu Hmong (White) Hungary Hunsrik Iban Ibanag Ibinda Iceland Idoma Igbo Igede Iloko Indonesia Isoko Italia Italia Mumuii Awiemɔ Japan Javanese Jula Kabiye Kabuverdianu Kachin Kamba Kannada Kanyok Karen (S'gaw) Kazakh Kazakh (Arabic) Kekchi Khana Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kirundi Kisi Kisonge Kituba Kongo Konkani (Roman) Korea Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laos Lari Latvia Lendu Lenje Lhukonzo Lingala Lithuania Lolo Lomwe Low German Luganda Lunda Luo Luvale Macedonia Macua Makhuwa-Meetto Makhuwa-Shirima Malagasy Malay Malayalam Malta Mam Mambwe-Lungu Manyawa Mapudungun Marathi Marshallese Mashi Mauritia Creole Maya Mazatec (Huautla) Mbunda Mexico Mumuii Awiemɔ Min Nan (Taiwan) Mingrelian Mixe (North Central) Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Ngbandi (Northern) Nias Nicobarese Norway Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetia Otetela Palau Pangasinan Papiamento (Curaçao) Persia Phimbi Pidgin (West Africa) Pohnpei Poland Portugal (Portugal) Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Romania) Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Songomeno Spania Spania Mumuii Awiemɔ Sranantongo Sunda Swahili Swahili (Congo) Swati Sweden Taabwa Tagalog Tahiti Tajiki Talian Tamil Tandroy Tankarana Tarascan Tatar Telugu Tetun Dili Tewe Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Tuvinia Twi Tzeltal Tzotzil Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Valencian Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Xhosa Yacouba Yapese Yoruba Zande Zapotec (Isthmus) Zulu\nYƐ January 1, 1921 Blɔfo Buu-Mɔɔ lɛ mli lɛ, abi akɛ: “No hewɔ lɛ, mɛɛ nitsumɔ kã wɔhiɛ afi nɛɛ?” Atsɛ Yesaia 61:1, 2 lɛ yisɛɛ ni akɛhã nakai sanebimɔ lɛ hetoo akɛ, esa akɛ wɔshiɛ. Nakai ŋmalɛ lɛ kɛɔ akɛ: “Yehowa efɔ mi mu, koni mishiɛ sane kpakpa lɛ mitsɔɔ ohiafoi . . . ; ni mishiɛ Yehowa dromɔ afi kɛ wɔ-Nyɔŋmɔ lɛ oweletɔɔ gbi.”\nSHIƐLƆI NI YƆƆ EKÃA\nEhe bahia ni Biblia Kaselɔi lɛ afee ekãa dani amɛnyɛ amɛtsu shiɛmɔ nitsumɔ lɛ, ejaakɛ amɛbaashiɛ “sane kpakpa” lɛ amɛhã mɛi ni he jɔ lɛ, ni agbɛnɛ hu, amɛshiɛ Nyɔŋmɔ “oweletɔɔ gbi” lɛ amɛhã mɛi fɔji lɛ.\nNyɛmi nuu ko ni hi Canada ni atsɛɔ lɛ J. H. Hoskin lɛ kɛ ekãa shiɛ yɛ shi ni ate awo lɛ lɛ fɛɛ sɛɛ. Yɛ afi 1921 shishijee gbɛ lɛ, ekɛ Methodist osɔfo ko kpe. Nyɛminuu Hoskin kpa esane lɛ hiɛ akɛ: “Esaaa akɛ wɔ-Biblia mli sanegbaa nɛɛ tsɔɔ naataamɔ. Kɛ́ wɔkpãaa gbee yɛ nɔ ko he po lɛ, wɔbaanyɛ wɔmu wɔsanegbaa lɛ naa yɛ toiŋjɔlɛ mli ni wɔya nɔ wɔhi shi akɛ nanemɛi.” Shi nibii eyabaaa lɛ nakai. Nyɛminuu Hoskin wie akɛ: “Wɔkɛ wɔsanegbaa lɛ shɛko he ko nɔŋŋ ni osɔfo lɛ kɛ enine tswa eshinaa lɛ waa ni mimusuŋ shã mi akɛ glase ni yɔɔ shinaa lɛ mli lɛ po baajwara.”\nKɛkɛ ni ebolɔ ewo Nyɛminuu Hoskin akɛ: “Yaa mɛi ni jeee Kristofoi lɛ aŋɔɔ ni oyashiɛ ohã amɛ!” Nyɛminuu Hoskin fee diŋŋ ni etsɔ ehe etee. Be ni eyaa lɛ, ewie yɛ eyitsoŋ akɛ, ‘Bo diɛŋtsɛ lɛ, eji Kristofonyo ji bo kulɛ, nɛkɛ obaafee onii?’\nAsomoaŋ, osɔfo lɛ tsui enyɔko emli. Enɔ jetsɛremɔ be ni eshiɛɔ etsɔɔ esɔlemɔbii lɛ, ewie Nyɛminuu Hoskin he saji gbohii etsɔɔ amɛ. Nyɛminuu Hoskin wie akɛ: “Ebɔ esɔlemɔbii lɛ kɔkɔ yɛ mihe, ni ekɛɛ amɛ akɛ miji amalelɔ ni fe fɛɛ ni ekɛkpe yɛ amɛmaŋ lɛ mli pɛŋ, ni esa akɛ atswa mi tũ ni agbe mi.” Enɛ wooo Nyɛminuu Hoskin he gbeyei kwraa. Etee nɔ eshiɛ, ni mɛi pii bo lɛ toi. Ewie akɛ: “Miyako shiɛmɔ yɛ he ko ni eŋɔɔ minaa nakai pɛŋ. Maŋbii lɛ ekomɛi po kɛɛ mi akɛ, ‘Mile akɛ Nyɔŋmɔ gbɔmɔ ji bo!’ ni amɛbi mi nɔ ni amɛbaanyɛ amɛfee kɛye amɛbua mi koni nɔ ko nɔ ko he akahia mi.”\nAŊKRO NIKASEMƆ KƐ WEKU NIKASEMƆ\nBiblia Kaselɔi lɛ kɛ Biblia mli sanebimɔi kɛ amɛhetoi wo magazin ni ŋmɛnɛ lɛ wɔle lɛ akɛ Awake! lɛ mli koni amɛkɛye amɛbua mɛi ni yɔɔ wiemɔ lɛ he miishɛɛ lɛ ni amɛnu Biblia lɛ shishi jogbaŋŋ. Sanebimɔi nɛɛ ekomɛi yɛ ni aje gbɛ afee koni fɔlɔi kɛ amɛbii asusu he. Fɔlɔi lɛ “baabi amɛbii lɛ saji lɛ ni amɛye amɛbua amɛ koni amɛna hetoo lɛ yɛ Biblia lɛ mli.” Sanebimɔi lɛ ekomɛi ye ebua gbekɛbii lɛ koni amɛle nibii komɛi yɛ Biblia lɛ he. Eko ji, “Woji enyiɛ ni yɔɔ Biblia lɛ mli?” Ekomɛi hu saa amɛ koni amɛfee ekãa yɛ shiɛmɔ nitsumɔ lɛ mli, tamɔ, “Ani esa akɛ anɔkwa Kristofoi fɛɛ akpa gbɛ akɛ abaawa amɛ yi?”\nAkɛ sanebimɔi kɛ hetoi lɛ ekomɛi hu wo Awake! lɛ mli ahã Biblia Kaselɔi ni ekase Biblia lɛ kɛtee hiɛ saŋŋ, ni sanebimɔi nɛɛ ahetoi lɛ yɛ Studies in the Scriptures wolo lɛ klɛŋklɛŋ kpo lɛ mli. Sanebimɔi kɛ hetoi nɛɛ ye ebua mɛi pii. Shi yɛ December 21, 1921 Awake! lɛ mli lɛ, atswa adafi akɛ, sanebimɔi kɛ hetoi nɛɛ baŋ dɔŋŋ. Mɛni hewɔ?\nAJIE WOLO HEE KPO!\nThe Harp of God wolo lɛ\nKaadi bibioo ni tsɔɔ he ni mɔ lɛ akane lɛ\nKaadi bibii ni sanebimɔi yɔɔ nɔ lɛ\nMɛi ni nyiɛ shiɛmɔ nitsumɔ lɛ hiɛ lɛ bayɔse akɛ esa akɛ ato Biblia lɛ mli saji titrii lɛ anaa ni akɛ mɛi akase, moŋ fe ni abaafamɔ mli. Enɛ hewɔ lɛ, ajie wolo hee ko kpo yɛ November 1921 ni gbɛ́i ji, The Harp of God. Ato gbɛjianɔ koni mɔ fɛɛ mɔ ni nine shɛɔ wolo nɛɛ nɔ lɛ diɛŋtsɛ akase lɛ fiofio. Enɛ ye ebua mɛi ni nine shɛ wolo lɛ nɔ lɛ koni amɛle “gbɛjianɔ ni Nyɔŋmɔ eto koni adesai ahi shi kɛya naanɔ” lɛ he saji babaoo. Te ato nikasemɔ nɛɛ he gbɛjianɔ ahã tɛŋŋ?\nKɛ́ mɔ ko nine shɛ wolo lɛ eko nɔ lɛ, ahãa lɛ kaadi bibioo ko afataa he ni tsɔɔ lɛ he ni ekane yɛ wolo lɛ mli. Enɔ otsi lɛ, ahãa lɛ kaadi bibioo kroko ni sanebimɔi yɔɔ nɔ. Sanebimɔi nɛɛ damɔ wolo lɛ hei ni atsɔɔ lɛ akɛ ekane lɛ anɔ. Yɛ kaadi bibioo nɛɛ shishigbɛ lɛ, ahãa eleɔ he ni ekane kɛhã otsi ni baa lɛ.\nAsafo ni bɛŋkɛ he ni mɔ lɛ yɔɔ lɛ kɛ kaadi bibii nɛɛ majeɔ mɔ lɛ daa otsi kɛyashi otsii 12. Bei pii lɛ, mɛi ni kɛ kaadi bibii nɛɛ majeɔ ji shiɛlɔi ni edara yɛ afii amli loo mɛi ni shihilɛ ko hewɔ lɛ amɛnyɛɛɛ amɛtsu shĩa fɛɛ shĩa shiɛmɔ nitsumɔ lɛ. Akɛ nɔkwɛmɔnɔ lɛ, Nyɛmiyoo Anna K. Gardner ni jɛ Millvale yɛ Pennsylvania, yɛ U.S.A. lɛ wie akɛ: “Be ni ajie The Harp of God wolo lɛ kpo lɛ, ehã minyɛmi yoo onukpa Thayle ni nyɛɛɛ anyiɛ lɛ nitsumɔ pii etsu, ejaakɛ ekɛ kaadi bibii ni sanebimɔi lɛ yɔɔ nɔ lɛ maje mɛi daa otsi.” Kɛ́ mɔ lɛ gbe The Harp of God wolo lɛ naa lɛ, asafo lɛ mli nyo ko yasaraa lɛ koni ekɛ lɛ afee Biblia mli nikasemɔ.\nThayle Gardner ni eta obubuafoi ashwiili mli\nNITSUMƆ PII YƐ LOLO\nYɛ afi lɛ naagbee lɛ, Nyɛminuu J. F. Rutherford ŋma asafoi lɛ fɛɛ wolo ni ekɛɛ amɛ akɛ, nakai afi lɛ, ashiɛ Maŋtsɛyeli lɛ he sane lɛ ahã mɛi pii ni emɔ shi fe bei fɛɛ ni eho. Kɛkɛ ni ekɛfata he akɛ: “Shi nitsumɔ pii yɛ lolo. No hewɔ lɛ, nyɛwoa mɛi krokomɛi hewalɛ ni amɛbafata he ni atsu nitsumɔ kpakpa nɛɛ.” Eyɛ faŋŋ akɛ, Biblia Kaselɔi lɛ bo ŋaawoo nɛɛ toi. Tamɔ bɔ ni wɔbaana lɛ, yɛ afi 1922 lɛ, amɛkɛ ekãa shiɛ Maŋtsɛyeli lɛ he sane lɛ yɛ gbɛ ni sa kadimɔ waa\nNanemɛi Ni Yɔɔ Ekãa\nBiblia Kaselɔi lɛ ye amɛbua amɛhe, ni no hã ana akɛ amɛsumɔɔ amɛhe waa. Amaniɛbɔɔ ni nyiɛ sɛɛ nɛɛ baahã wɔna akɛ, amɛtsɔɔ akɛ amɛji nanemɛi ni yɔɔ ekãa “yɛ haomɔ beiaŋ.”—Abɛi 17:17.\nJufɔ, May 31, 1921 lɛ, akɛ sane fɔ̃ nuu ko ni ji mɔdiŋ lɛ nɔ akɛ eyaato yoo ko ni ji blɔfonyo lɛ kabonaa, ni awo lɛ tsuŋ. Sane nɛɛ ba yɛ Tulsa, Oklahoma, yɛ U.S.A. Nɔ ni akɛɛ mɔdiŋ nɛɛ efee lɛ hewɔ lɛ, blɔfomɛi 1,000 kɛ sɛɛ fee ekome ni amɛyatutua mɛidiji komɛi ni yi shɛɛɛ nakai. Amɛtsa nɔmɔ lɛ nɔ kɛtee he ko ni mɛidiji pii yɔɔ ni atsɛɔ jɛmɛ Greenwood lɛ, ni amɛshã shĩai kɛ nitsumɔhei fe 1,400, ni amɛloo amɛmli nibii. Abɔ amaniɛ akɛ mɛi 36 ni gboi, shi eeenyɛ efee akɛ, mɛi ni gboi lɛ ayi baashɛ 300. Enɛ ji nɔ ni abale lɛ akɛ, Tulsa Race Massacre lɛ.\nNyɛmi nuu ko ni yɔɔ Greenwood, ni ji mɔdiŋ ni atsɛɔ lɛ Richard J. Hill lɛ gba nɔ ni ba. Ewie akɛ: “Wɔtee asafoŋ kpee nakai gbɛkɛ lɛ ni basabasafeemɔ lɛ je shishi lɛ, tamɔ bɔ wɔyaa daa lɛ nɔŋŋ. Be ni akpa asafoŋ kpee lɛ, wɔnu ni aatswara tui. Ahiɛ tui lɛ tswaramɔ kɛyashi wɔyawɔ.” Enɔ jetsɛremɔ Shɔ, June 1 lɛ, sane lɛ mli wo wu kwraa. Mɛi komɛi bakɛɛ Nyɛminuu Hill kɛ eweku lɛ akɛ kɛ́ amɛmiisumɔ amɛwala lɛ, amɛjo foi kɛya Tulsa maŋ lɛ kpeehe lɛ amrɔ nɔŋŋ. No hewɔ lɛ, ekɛ eŋa kɛ ebii enumɔ lɛ fee nakai. Be ni amɛtee jɛmɛ lɛ, amɛyanina mɛidiji aaafee 3,000 ni maŋ lɛ asraafoi lɛ ni atsu amɛ koni amɛbakpãtã nɔmɔ lɛ miibu amɛhe.\nNakai beiaŋ nɔŋŋ lɛ, nyɛmi nuu blɔfonyo ko ni atsɛɔ lɛ Arthur Claus lɛ fee nɔ ko ni hãa wɔnaa akɛ eyɛ ekãa waa. Ewie akɛ: “Be ni minu akɛ aafee basabasa ni aaloo mɛi anibii ni aashã mɛi ashĩai yɛ Greenwood lɛ, mikpɛ miyiŋ akɛ miyatao minaanyo Nyɛminuu Hill.”\nNyɛminuu Arthur Claus kɛ gbekɛbii 14 kase The Harp of God wolo lɛ\nBe ni eyashɛ Nyɛminuu Hill shĩa lɛ, ena blɔfonyo ko hiɛ tu kɛdamɔ jɛmɛ. Asomoaŋ, nuu lɛ yɛ akutso lɛ mli nɔŋŋ, ni enaanyo ji Nyɛminuu Hill. Eyasusu akɛ Arthur fata mɛi ni feɔ basabasa lɛ ahe. No hewɔ lɛ, ebo ewo lɛ ni ebi lɛ akɛ: “Mɛni otaoɔ yɛ biɛ?”\nArthur kɛɛ lɛ akɛ lɛ hu Nyɛminuu Hill naanyo ji lɛ, ni eba eshĩa lɛ shii abɔ. Eji ehãaa lɛ hetoo kpakpa kulɛ, nuu lɛ baatswa lɛ tu. Arthur kɛ nuu lɛ bu Nyɛminuu Hill shĩa lɛ he ni abalooo emli nibii.\nEtsɛɛɛ ni Arthur ná ele akɛ Nyɛminuu Hill kɛ eweku lɛ yɛ maŋ lɛ kpeehe lɛ. Shi ahã ele hu akɛ aŋmɛɛɛ gbɛ ni mɔdiŋ ko ashi jɛmɛ, ja asraafonyonukpa ni kwɛɔ jɛmɛ lɛ, ni atsɛɔ lɛ Barrett lɛ, eŋmɛ gbɛ dã. Arthur wie akɛ: “Etɔ mi waa dani minyɛ miyana asraafonyonukpa lɛ. Be ni mikɛɛ lɛ akɛ miitao majie Nyɛminuu Hill kɛ eweku lɛ kɛya shĩa lɛ, ebi mi akɛ: ‘Ani obaanyɛ okwɛ amɛnɔ ni ohã amɛ nibii fɛɛ ni he hiaa amɛ?’ Mijwɛŋŋ shii enyɔ po ni mihã lɛ hetoo akɛ hɛɛ.” No hewɔ lɛ, ehã lɛ gbɛŋmɛɛ wolo.\nArthur kɛ wolo lɛ tee maŋ lɛ kpeehe lɛ oya nɔŋŋ ni ekɛyahã asraafoi ni yɔɔ jɛmɛ lɛ ateŋ mɔ kome. Asraafonyo lɛ naa kpɛ ehe ni ewie akɛ: “Ei, onukpa lɛ diɛŋtsɛ ni hã bo wolo nɛɛ! Ani ole akɛ bo ji klɛŋklɛŋ mɔ ni eba akɛ eeba ebajie mɔ ko yɛ biɛ?” Arthur kɛ asraafonyo lɛ tao Nyɛminuu Hill kɛ eweku lɛ, ni eyeee be ko ni amɛna amɛ. Amɛ fɛɛ amɛta Arthur tsɔne lɛ mli ni amɛtee shĩa.\n“Yɛ Yehowa webii ateŋ lɛ, abɛ mɔdiŋ ni abɛ blɔfonyo”\nNyɛminuu Arthur Claus kwɛ ni Nyɛminuu Hill kɛ eweku lɛ afee shweshweeshwe. Bɔ ni efee ekãa kɛ bɔ ni etsɔɔ akɛ esumɔɔ enyɛmi Kristofonyo lɛ ná mɛi anɔ hewalɛ kpakpa. Arthur wie akɛ: “Nuu lɛ ni ye ebua mi ni wɔbu Nyɛminuu Hill shĩa lɛ he lɛ basumɔ Odasefoi asane fe tsutsu lɛ. Mɛi pii banya anɔkwale lɛ he, ejaakɛ amɛna akɛ yɛ Yehowa webii ateŋ lɛ, abɛ mɔdiŋ ni abɛ blɔfonyo. Wɔ fɛɛ lɛ, gbɔmɛi kome ji wɔ, ni mɔ ko nɔ kwɔɔɔ fe enyɛmi.”\nKɛmaje Mɔ Ko Kɛmaje Mɔ Ko 1921—Afii 100 Ni Eho Nɛ\nw21 October bf. 29-31


3 Mose 25 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n3 Mose 25:1-55\nHejɔɔmɔ Afi lɛ (1-7)\nHeyeli Afi lɛ (8-22)\nNii ni akuɔ sɛɛ akɛhãa nɔtsɛ ekoŋŋ (23-34)\nBɔ ni esa akɛ akɛ ohiafoi aye ahã (35-38)\nNyɔŋyeli he mlai (39-55)\n25 Yehowa tee nɔ ekɛ Mose wie yɛ Sinai Gɔŋ lɛ nɔ ekɛɛ: 2 “Okɛ Israelbii lɛ awie ni okɛɛ amɛ akɛ, ‘Kɛ́ nyɛná nyɛyashɛ shikpɔŋ ni mikɛhãa nyɛ lɛ nɔ lɛ,+ no lɛ, shikpɔŋ lɛ aye hejɔɔmɔ* ehã Yehowa.+ 3 Afii ekpaa odu nii* yɛ oshikpɔŋ lɛ nɔ, ni afii ekpaa osaa owain ŋmɔ mli tsei lɛ ahe, ní obua shikpɔŋ lɛ nɔ nibaa nii lɛ anaa oto.+ 4 Shi afi ni ji kpawo lɛ baafee hejɔɔmɔ afi ní shikpɔŋ lɛ kɛbaajɔɔ ehe kwraa, eji hejɔɔmɔ kɛhã Yehowa. Kaadu nii* yɛ oshikpɔŋ lɛ nɔ, ni kaasaa owain ŋmɔ mli tsei lɛ ahe hu. 5 Kɛ́ akpa ŋmaa* lɛ sɛɛ lɛ, nɔ ni baashwɛ ni lɛ diɛŋtsɛ ebaakwɛ̃ lɛ, kaakpa oto, ni owain tso ni osako he lɛ yibii lɛ hu, kaabua naa oto. Shikpɔŋ lɛ ajɔɔ ehe kwraa afi kome. 6 Shi, obaanyɛ oye niyenii ni kwɛ̃ɔ yɛ shikpɔŋ lɛ nɔ yɛ ehejɔɔmɔ be lɛ mli lɛ; bo kɛ onyɔji hii kɛ onyɔji yei kɛ opaafonyo kɛ gbɔi ni ebahi nyɛshikpɔŋ lɛ nɔ ni kɛ bo yɔɔ lɛ baanyɛ aye, 7 ni shĩa kooloi kɛ ŋa mli kooloi ni yɔɔ oshikpɔŋ lɛ nɔ lɛ hu baanyɛ aye. Nɔ fɛɛ nɔ ni shikpɔŋ lɛ baaba lɛ, abaanyɛ aye. 8 “‘Kanemɔ hejɔɔmɔ afii kpawo, ni ji afii kpawo toi kpawo, ni hejɔɔmɔ afii kpawo lɛ mli gbii lɛ baafee afii 49. 9 Kɛkɛ lɛ, yɛ nyɔɔŋ ni ji kpawo lɛ nɔ gbi ni ji nyɔŋma lɛ nɔ lɛ, kpã tɛtɛrɛmantɛrɛ waa; Kpatamɔ Gbi+ lɛ nɔ lɛ, nyɛhãa anua tɛtɛrɛmantɛrɛ lɛ gbɛɛmɔ yɛ nyɛshikpɔŋ lɛ fɛɛ nɔ. 10 Nyɛfea afi ni ji 50 lɛ krɔŋkrɔŋ ni nyɛshiɛa heyeli yɛ shikpɔŋ lɛ nɔ nyɛhãa enɔ bii lɛ fɛɛ.+ Etsɔ Heyeli Afi ehã nyɛ, ni nyɛteŋ mɔ fɛɛ mɔ aku esɛɛ eyaŋɔ enii, ni nyɛteŋ mɔ fɛɛ mɔ aku esɛɛ kɛya ewekumɛi aŋɔɔ.+ 11 Nakai afi ni ji 50 lɛ atsɔ Heyeli Afi ahã nyɛ. Nyɛkadua nii,* ni ŋmaa ni shwɛ ni lɛ diɛŋtsɛ ekwɛ̃ lɛ, nyɛkakpaa nyɛtoa, ni nyɛwain tsei ni asako he lɛ ayibii lɛ hu, nyɛkabuaa naa nyɛtoa.+ 12 Ejaakɛ Heyeli Afi ni. Efee krɔŋkrɔŋ ehã nyɛ. Niyenii ni shikpɔŋ lɛ diɛŋtsɛ baaba lɛ, ye kɛkɛ nyɛyea.+ 13 “‘Nɛkɛ Heyeli Afi nɛɛ mli lɛ, nyɛteŋ mɔ fɛɛ mɔ aku esɛɛ eyaŋɔ enii.+ 14 Kɛ́ nyɛhɔ̃ɔ nɔ ko nyɛhã nyɛnyɛmi gbɔmɔ loo nyɛhé nɔ ko yɛ edɛŋ lɛ, nyɛteŋ mɔ ko akashishiu enyɛmi.+ 15 Kwɛmɔ afii abɔ ni eho kɛjɛ Heyeli Afi lɛ nɔ, ni odamɔ no nɔ ohé nii yɛ onyɛmi gbɔmɔ dɛŋ, ni lɛ hu ehɔ̃ɔ nii ehã bo yɛ afii abɔ ni eshwɛ kɛhã nibaa nii kpamɔ lɛ naa.+ 16 Kɛ́ eshwɛ afii babaoo lolo lɛ, no lɛ, ebaanyɛ eŋmɛ nii lɛ jara lɛ nɔ, ni kɛ́ eshwɛ afii fioo lɛ, no lɛ, etse ejara lɛ nɔ, ejaakɛ eehɔ̃ɔ nibaa nii falɛ ni baaba lɛ eehã bo. 17 Nyɛteŋ mɔ ko mɔ ko akashishiu enyɛmi gbɔmɔ,+ ni she o-Nyɔŋmɔ lɛ gbeyei,+ ejaakɛ miji Yehowa, nyɛ-Nyɔŋmɔ lɛ.+ 18 Kɛ́ nyɛye mimlai lɛ anɔ ni nyɛkɛ miyiŋkpɛi* lɛ tsu nii lɛ, nyɛbaahi shi shweshweeshwe yɛ shikpɔŋ lɛ nɔ.+ 19 Shikpɔŋ lɛ baaba enii,+ ni nyɛbaaye nyɛtɔrɔ, ni nyɛbaahi shi shweshweeshwe yɛ jɛmɛ.+ 20 “‘Shi kɛ́ nyɛaakɛɛ akɛ: “Mɛni wɔbaaye yɛ afi ni ji kpawo lɛ mli, kɛ́ wɔduuu nii* ni wɔbuaaa wɔnibaa nii anaa hu lɛ?”+ 21 Mafã mijɔɔmɔ lɛ ní eba nyɛnɔ yɛ afi ni ji ekpaa lɛ mli, ni shikpɔŋ lɛ baaba nii bɔ ni fa kɛhã afii etɛ.+ 22 Ni nyɛbaadu nii* yɛ afi ni ji kpaanyɔ lɛ mli, ni nyɛbaaye nibaa nii ni yɔɔ momo lɛ kɛyashi afi ni ji nɛɛhu lɛ nɔ. Kɛyashi enibaa nii lɛ baaba lɛ, nyɛbaaye nibaa nii ni yɔɔ momo lɛ. 23 “‘Akahɔ̃ɔ shikpɔŋ lɛ ahã mɔ ko ni etsɔ mɔ lɛ nɔ kwraa,+ ejaakɛ shikpɔŋ lɛ, mi minɔ ni.+ Ejaakɛ yɛ mihiɛ lɛ, gbɔi kɛ mɛi ni ebahi shikpɔŋ lɛ nɔ kɛkɛ ji nyɛ.+ 24 Yɛ nyɛshikpɔŋ lɛ fɛɛ nɔ lɛ, nyɛhãa hegbɛ ni anyɛ akpɔ̃ shikpɔŋ lɛ. 25 “‘Kɛ́ onyɛmi batsɔ ohiafo, ni ehe bahia ni ehɔ̃ɔ nii ni eyɔɔ lɛ eko lɛ, no lɛ, kpɔ̃lɔ ko ni ji ewekunyo kpaakpa aba ni ebakpɔ̃ nɔ ni enyɛmi lɛ hɔ̃ɔ lɛ.+ 26 Kɛ́ mɔ ko bɛ kpɔ̃lɔ ko ni baakpɔ̃ enii lɛ, shi sɛɛ mli lɛ ebaná nii, ni ená nɔ ni ebaanyɛ ekɛkpɔ̃ nɔ ni ehɔ̃ɔ lɛ, 27 ebu nii lɛ jara lɛ naa yɛ afii ni nii lɛ eye kɛjɛ be ni ehɔ̃ɔ lɛ naa, ni etse kɛjɛ jara lɛ mli ni ekɛ nɔ ni baashwɛ lɛ ahã mɔ ni ehɔ̃ɔ ehã lɛ. Kɛkɛ lɛ, ebaanyɛ eku esɛɛ eyaŋɔ enii.+ 28 “‘Shi kɛ́ enáaa nɔ ni ebaanyɛ ekɛyakpɔ̃ nii lɛ kɛjɛ mɔ lɛ dɛŋ lɛ, no lɛ, nɔ ni ehɔ̃ɔ lɛ akã he ahi mɔ ni hé lɛ dɛŋ kɛyashi Heyeli Afi lɛ;+ ni nii lɛ baatsɔ enɔ ekoŋŋ yɛ Heyeli Afi lɛ mli, ní eku esɛɛ eyaŋɔ enii.+ 29 “‘Agbɛnɛ, kɛ́ mɔ ko hɔ̃ɔ shĩa ko ni yɔɔ maŋ ni atswa gbogbo awo he mli lɛ, kɛjɛ be ni ehɔ̃ɔ shĩa lɛ egbe naa lɛ aahu kɛyashi enɔ afi lɛ, eyɛ hegbɛ ní ekɛaakpɔ̃ nɔ ni ehɔ̃ɔ lɛ;+ eyɛ hegbɛ afi muu fɛɛ ni ekɛaakpɔ̃ nii lɛ. 30 Shi kɛ́ akpɔ̃ɔɔ shĩa ni yɔɔ maŋ ni atswa gbogbo awo he lɛ mli ni afi muu fɛɛ ho lɛ, no lɛ, shĩa lɛ atsɔ mɔ ni hé lɛ nɔ kwraa yɛ eyinɔi fɛɛ amli. Akaŋmɛɛ he yɛ Heyeli Afi lɛ mli. 31 Shi shĩai ni yɔɔ shihilɛhei ni atswako gbogbo awoko amɛhe lɛ, abu amɛ ashi shikpɔji ni yɔɔ akrowai amli lɛ anɔ. Ayɛ hegbɛ ni akɛaakpɔ̃ shĩa lɛ, ni esa akɛ aŋmɛɛ he yɛ Heyeli Afi lɛ mli. 32 “‘Shi Levibii lɛ ashĩai ni yɔɔ amɛmaji lɛ amli lɛ,+ Levibii lɛ yɛ hegbɛ be fɛɛ be ni amɛkɛaakpɔ̃ nɔ ni amɛhɔ̃ɔ lɛ. 33 Kɛji Levibii lɛ ashĩa ko yɛ amɛmaŋ lɛ mli ni ahɔ̃ɔ, shi akpɔ̃ɔɔ shĩa lɛ, no lɛ, aŋmɛɛ he yɛ Heyeli Afi lɛ mli,+ ejaakɛ shĩai ni yɔɔ Levibii lɛ amaji lɛ amli lɛ ji amɛgbɛfaŋnɔ yɛ Israelbii lɛ ateŋ.+ 34 Agbɛnɛ hu, shikpɔji ni kooloi yeɔ nii yɛ nɔ,+ ni bɔle amɛmaji lɛ ahe lɛ, akahɔ̃ɔ, ejaakɛ eji amɛnɔ daa. 35 “‘Kɛ́ onyɛmi ni yɔɔ omasɛi lɛ batsɔ ohiafo ni enyɛɛɛ ekwɛ ehe lɛ, no lɛ, ye obua lɛ+ tamɔ bɔ ni obaaye obua gbɔ kɛ mɔ ni ebahi nyɛshikpɔŋ lɛ nɔ lɛ,+ koni eya nɔ ehi wala mli yɛ nyɛteŋ. 36 Kaahe nɔ ko he kpa yɛ edɛŋ, ni kaaŋmɛ nɔ ko jara nɔ ohã lɛ bɔ ni afee ni oná sɛɛ.*+ She o-Nyɔŋmɔ lɛ gbeyei,+ ni onyɛmi lɛ baaya nɔ ahi wala mli yɛ nyɛteŋ. 37 Kɛ́ ofa lɛ shika lɛ, kaahe ehe kpa,+ ni kɛ́ ohã lɛ niyenii hu lɛ, okɛ nɔ ko akaŋmɛ nɔ. 38 Miji Yehowa, nyɛ-Nyɔŋmɔ lɛ, mɔ ni jie nyɛ kɛje Ejipt shikpɔŋ lɛ nɔ+ koni mikɛ Kanaan shikpɔŋ lɛ ahã nyɛ, ní mahã nyɛna akɛ miji nyɛ-Nyɔŋmɔ+ lɛ. 39 “‘Kɛ́ onyɛmi ni yɔɔ omasɛi lɛ batsɔ ohiafo ni ehe bahia ni ehɔ̃ɔ ehe ehã bo lɛ,+ kaanyɛ enɔ ni etsu nii akɛ nyɔŋ.+ 40 Okɛ lɛ aye tamɔ apaafonyo,+ tamɔ mɔ ko ni ebahi nyɛshikpɔŋ lɛ nɔ. Eya nɔ esɔmɔ bo kɛyashi Heyeli Afi lɛ. 41 Nakai afi lɛ, eshi bo, lɛ kɛ ebii* ni fata ehe lɛ, ní eku esɛɛ kɛya ewekumɛi aŋɔɔ. Eku esɛɛ eyaŋɔ etsɛmɛi anii lɛ ekoŋŋ.+ 42 Ejaakɛ minyɔji ni mijie kɛje Ejipt shikpɔŋ lɛ nɔ ji amɛ.+ Amɛkahɔ̃ɔ amɛhe tamɔ ahɔ̃ɔ nyɔŋ lɛ. 43 Kaahã oyitsoŋ miiwa yɛ enɔ,+ ni she o-Nyɔŋmɔ lɛ gbeyei.+ 44 Onyɔji hii kɛ onyɔji yei lɛ afee mɛi ni jɛ maji ni bɔle nyɛ lɛ amli, amɛ amɛdɛŋ nyɛbaanyɛ nyɛhé nyɔji hii kɛ nyɔji yei yɛ. 45 Agbɛnɛ hu, nyɛbaanyɛ nyɛhé nyɔji yɛ gbɔi ni ebahi nyɛshikpɔŋ lɛ nɔ lɛ adɛŋ,+ amɛ kɛ amɛwekumɛi ni afɔ ahã amɛ yɛ nyɛshikpɔŋ lɛ nɔ lɛ adɛŋ nyɛbaanyɛ nyɛhé nyɔji yɛ, ni amɛbaatsɔmɔ nyɛnii. 46 Nyɛbaanyɛ nyɛshi amɛ nyɛhã nyɛbii* ni baaba yɛ nyɛsɛɛ lɛ akɛ amɛgboshinii, ni amɛtsɔ amɛnɔ kwraa. Nyɛbaanyɛ nyɛkɛ amɛ atsu nii akɛ apaafoi, shi nyɛkahãa nyɛyitseiaŋ miiwa yɛ nyɛnyɛmimɛi Israelbii lɛ anɔ.+ 47 “‘Shi kɛ́ gbɔ ko loo mɔ ko ni ebahi nyɛshikpɔŋ lɛ nɔ lɛ batsɔ niiatsɛ ni onyɛmi batsɔ ohiafo yɛ emasɛi, ni ehe bahia ni ehɔ̃ɔ ehe ehã gbɔ lɛ loo mɔ ni ebahi nyɛshikpɔŋ lɛ nɔ loo gbɔ lɛ wekunyo ko lɛ, 48 no lɛ, be ni ehɔ̃ɔ ehe sɛɛ lɛ, eyɛ hegbɛ be fɛɛ be akɛ ekpɔ̃ɔ ehe. Enyɛmimɛi lɛ eko baanyɛ akpɔ̃ lɛ,+ 49 aloo etsɛkwɛ̃ loo etsɛkwɛ̃ binuu baanyɛ akpɔ̃ lɛ, aloo ewekunyo kpaakpa, ni ji mɔ ko ni jɛ eweku lɛ mli, baanyɛ akpɔ̃ lɛ. “‘Aloo kɛ́ lɛ diɛŋtsɛ ebatsɔ niiatsɛ lɛ, no lɛ, lɛ diɛŋtsɛ hu ebaanyɛ ekpɔ̃ ehe.+ 50 Ekɛ mɔ ni hé lɛ lɛ abu be lɛ, kɛjɛ afi ni ehɔ̃ɔ ehe ehã lɛ lɛ nɔ kɛyashi Heyeli Afi+ lɛ nɔ, ni afii abɔ ni yɔɔ mli lɛ nɔ adamɔ abu eyi jara lɛ naa.+ Gbii ni ekɛtsu nii yɛ nakai be lɛ mli fɛɛ lɛ, adamɔ bɔ ni awoɔ apaafonyo nyɔmɔ lɛ nɔ akɛ lɛ hu aye nakai nɔŋŋ.+ 51 Kɛ́ eshwɛ afii babaoo lolo lɛ, no lɛ, ewo shika ni ekɛbaakpɔ̃ ehe lɛ yɛ afii abɔ ni eshwɛ lɛ naa. 52 Shi kɛ́ eshwɛ afii fioo pɛ ni Heyeli Afi lɛ baashɛ lɛ, no lɛ, ebu akɔntaa lɛ, ní ewo shika ni ekɛbaakpɔ̃ ehe lɛ yɛ afii abɔ ni eshwɛ lɛ naa. 53 Eya nɔ esɔmɔ lɛ afi fɛɛ afi akɛ apaafonyo; ni kwɛmɔ ní eyitsoŋ akawa yɛ enɔ.+ 54 Shi kɛ́ enyɛɛɛ etsɔ gbɛi nɛɛ anɔ ekpɔ̃ ehe lɛ, no lɛ, ebaaye ehe yɛ Heyeli Afi lɛ mli,+ lɛ kɛ ebii* ni fata ehe lɛ. 55 “‘Ejaakɛ mi diɛŋtsɛ minyɔji ji Israelbii lɛ. Minyɔji ni mijie kɛje Ejipt shikpɔŋ lɛ nɔ ji amɛ.+ Miji Yehowa, nyɛ-Nyɔŋmɔ lɛ.\n^ Loo “shikpɔŋ lɛ ajɔɔ ehe.”\n^ Loo “dumɔwui.”\n^ Loo “kaahe lɛ nɔ ko he kpa fe nine.”


Christian Matrimonial in USA, UK, UAE, Singapore, Germany, Australia, Canada, Kuwait, Maldives, Mauritius, Malaysia, Thailand, Hong Kong, Brunei, Kazakhstan, Indonesia, Japan, South Africa, Algeria, Morocco, Egypt, Kenya, Nigeria, Norway, Switzerland, Finland, Belgium, Sweden, Austria and Denmark.\nChristian Matrimonial, Christian Wedding, Christian Brides, Christian Groom, Christians Muslims for marriage in USA, UK, UAE, Qatar, Oman, Bahrain, Singapore, Germany, Australia, Canada, Kuwait, Maldives, Mauritius, Malaysia, Thailand, Hong Kong, Brunei, Kazakhstan, Indonesia, Japan, South Africa, Algeria, Morocco, Egypt, Kenya, Nigeria, Norway, Switzerland, Finland, Belgium, Sweden, Austria and Denmark.\nMatrimonial.wedding also offer Christian Muslim Matrimony, Christian Matchmaking, Christian marriage bureau services in USA, UK, UAE, Australia, Germany, Saudi Arab, Qatar, Oman, Bahrain, Singapore, Canada, Kuwait, Maldives, Mauritius, Malaysia, Thailand, Hong Kong, Brunei, Kazakhstan, Indonesia, Japan, South Africa, Algeria, Morocco, Egypt, Kenya, Nigeria, Norway, Switzerland, Finland, Belgium, Sweden, Austria and Denmark.


Mɛni Biblia Lɛ Kɛɔ Yɛ Nɔhãmɔ He? Ŋmalɛi Ni Kɔɔ Nɔhãmɔ He\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Armenia Armenia (West) Azerbaijani Bassa (Cameroon) Batak (Toba) Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chavacano Chichewa Chile Mumuii Awiemɔ Chin (Hakha) China Mumuii Awiemɔ Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatia Czech Denmark Dutch Efik Estonia Faroese Fiji Finland Fon French Ga Georgia Germany Germany Mumuii Awiemɔ Gun Hausa Hebri Hela Hiligaynon Hindi Hindi (Roman) Hmong (White) Hungary Iban Iceland Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Javanese Kabuverdianu Kamba Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Latvia Lingala Lithuania Luganda Luo Luvale Macedonia Malagasy Malawi Mumuii Awiemɔ Malay Malayalam Malta Mam Mambwe-Lungu Mapudungun Maya Mexico Mumuii Awiemɔ Mizo Mongolia Myanmar Ndau Ndebele (Zimbabwe) Ndonga Nepali Norway Nzema Okpe Oromo Ossetia Pangasinan Papiamento (Curaçao) Pennsylvania German Persia Peru Mumuii Awiemɔ Pidgin (West Africa) Poland Poland Mumuii Awiemɔ Portugal (Portugal) Portuguese (Brazil) Punjabi Punjabi (Shahmukhi) Quechua (Cuzco) Quichua (Imbabura) Rarotongan Romania Romany (Macedonia) Romany (Macedonia) Cyrillic Russia Russia Mumuii Awiemɔ Réunion Creole Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sinhala Slovak Slovenia Spania Spania Mumuii Awiemɔ Sranantongo Sunda Swahili Swati Sweden Tagalog Tahiti Tajiki Tatar Telugu Tetun Dili Thailand Tigrinya Tonga Tsonga Turkey Turkmen Twi Tzeltal Tzotzil Ukrain Urdu Urhobo Uruund Uzbek Uzbek (Roman) Valencian Venda Venezuela Mumuii Awiemɔ Vietnam Welsh Xhosa Yoruba Zulu\nMɛni Biblia Lɛ Kɛɔ Yɛ Nɔhãmɔ He?\nBiblia lɛ woɔ wɔ hewalɛ ni wɔjɛ wɔtsuiŋ wɔhã mɛi nii, ni wɔfee nakai kɛ yiŋtoo kpakpa. Ehãa wɔleɔ hu akɛ, wɔ kɛ mɛi ni wɔhãa amɛ nii lɛ fɛɛ náa miishɛɛ. (Abɛi 11:25; Luka 6:38) Yesu wie akɛ: “Nɔhãmɔ hãa mɔ náa miishɛɛ fe hemɔ.”—Bɔfoi 20:35.\nMɛni hãa Nyɔŋmɔ náa nɔhãmɔ ko he miishɛɛ?\nMɛni hãŋ Nyɔŋmɔ aná nɔhãmɔ ko he miishɛɛ?\nŊmalɛi ni kɔɔ nɔhãmɔ he\nKɛ́ wɔjɛ wɔtsuiŋ wɔhã mɛi nii lɛ, Nyɔŋmɔ náa miishɛɛ. Biblia lɛ kɛɛ akɛ, “Mɔ fɛɛ mɔ afee bɔ ni ekpɛ mli yɛ etsui mli, jeee kɛ mligbigbilimɔ loo yɛ nɔnyɛɛ naa, ejaakɛ mɔ ni hãa kɛ miishɛɛ lɛ, lɛ Nyɔŋmɔ sumɔɔ.”—2 Korintobii 9:7.\nWɔtsuiŋ ni wɔjɛɔ wɔhãa mɛi nii lɛ fata “Jamɔ ni he tse” ni Nyɔŋmɔ náa he miishɛɛ lɛ he. (Yakobo 1:27) Mɔ ni jɛɔ etsuiŋ eyeɔ ebuaa mɛi ni ehia amɛ lɛ kɛ Nyɔŋmɔ efee ekome kɛmiitsu nii, ejaakɛ Nyɔŋmɔ naa yelikɛbuamɔ ni tamɔ nɛkɛ lɛ akɛ nɔ ko ni akɛmiifa lɛ. (Abɛi 19:17) Biblia lɛ tsɔɔ akɛ Nyɔŋmɔ diɛŋtsɛ baato ekpakpafeelɔ lɛ najiaŋ.—Luka 14:12-14.\nKɛ́ wɔfee mɛi ejurɔ yɛ yiŋtoi ni ejaaa ahewɔ. Yiŋtoi lɛ ekomɛi nɛ:\nKoni wɔkɛ sa mɛi ahiɛ.—Mateo 6:2.\nKoni ato wɔ najiaŋ.—Luka 14:12-14.\nKoni wɔkɛhé naanɔ wala.—Lala 49:6, 7.\nKɛ́ wɔfee ejurɔ koni wɔkɛfi nibii loo nifeemɔi ni Nyɔŋmɔ nyɛɔ lɛ asɛɛ. Akɛ nɔkwɛmɔnɔ lɛ, eji tɔ̃mɔ akɛ wɔbaahã mɔ ko shika ni ekɛyashwɛ asɔ loo ekɛyatɔ dãa, loo ekɛyahé tsofai ni ekɛtsu nii yɛ gbɛ ni ejaaa nɔ. (1 Korintobii 6:9, 10; 2 Korintobii 7:1) Agbɛnɛ hu, esaaa akɛ wɔfeɔ mɔ ko ni yɛ hewalɛ ni ebaanyɛ ekɛtsu nii kɛkwɛ ehe, shi esumɔɔɔ akɛ efeɔ nakai lɛ ejurɔ.—2 Tesalonikabii 3:10.\nKɛ́ ebaanyɛ esa sɔ̃ ni kã mɔ lɛ nɔ akɛ ekwɛ eweku lɛ he. Biblia lɛ tsɔɔ akɛ esa akɛ wekuyitsei akwɛ amɛshĩabii. (1 Timoteo 5:8) Eji tɔ̃mɔ akɛ wekuyitso ko baafee mɛi ejurɔ ni eku ehiɛ eshwie eweku lɛ nɔ. Agbɛnɛ hu, Yesu wie eshi mɛi ni kpoɔ akɛ amɛbaakwɛ amɛfɔlɔi ni egbɔlɔ lɛ. Mɛi nɛɛ kɛɔ akɛ nibii fɛɛ ni amɛyɔɔ lɛ ji, “nikeenii ni ajɔɔ nɔ ahã Nyɔŋmɔ.”—Marko 7:9-13.\nAbɛi 11:25: “Mɔ ni hãa mɔ nɔ lɛ, ebaashwere, ni mɔ ni hãa mɛi ahe jɔɔ amɛ lɛ, lɛ diɛŋtsɛ hu ehe baajɔ lɛ.”\nNɔ ni etsɔɔ: Nɔhãmɔ hãa nikelɔ lɛ kɛ mɔ ni ake lɛ nii lɛ fɛɛ náa miishɛɛ.\nAbɛi 19:17: “Mɔ ni naa mɔ ni bɛ yelikɛbualɔ mɔbɔ lɛ, ekɛmiifa Yehowa, ni Nyɔŋmɔ baato lɛ najiaŋ yɛ nɔ ni efeɔ lɛ hewɔ.”\nNɔ ni etsɔɔ: Kɛ́ mɔ ko ye ebua mɔ ko ni bɛ yelikɛbualɔ lɛ, Nyɔŋmɔ naa akɛ ehiɛ nakai mɔ lɛ nyɔmɔ, ni ewo shi akɛ ebaato lɛ najiaŋ.\nMateo 6:2: “Kɛ́ oyaafee ohiafoi ejurɔ lɛ, kaakpã tɛtɛrɛmantɛrɛ kɛtsɔ hiɛ, tamɔ bɔ ni osatofoi lɛ feɔ . . . koni gbɔmɛi awo amɛhiɛ nyam lɛ.”\nNɔ ni etsɔɔ: Esaaa akɛ wɔfeɔ mɛi ejurɔ koni wɔkɛgbala mɛi ajwɛŋmɔ kɛba wɔnɔ.\nBɔfoi 20:35: “Nɔhãmɔ hãa mɔ náa miishɛɛ fe hemɔ.”\nNɔ ni etsɔɔ: Kɛ́ wɔjɛ wɔtsuiŋ wɔfee mɛi ejurɔ lɛ wɔnáa miishɛɛ.\n2 Korintobii 9:7: “Mɔ fɛɛ mɔ afee bɔ ni ekpɛ mli yɛ etsui mli, jeee kɛ mligbigbilimɔ loo yɛ nɔnyɛɛ naa, ejaakɛ mɔ ni hãa kɛ miishɛɛ lɛ, lɛ Nyɔŋmɔ sumɔɔ.”\nNɔ ni etsɔɔ: Kɛ́ wɔjɛ wɔtsuiŋ wɔhã nii lɛ, Nyɔŋmɔ náa he miishɛɛ.\nShihilɛ Kɛ Jeŋba Hemɔkɛyeli Kɛ Jamɔ Sanebimɔi Ni Biblia Lɛ Ehã Hetoo\nNá Miishɛɛ Ni Jɛɔ Nɔhãmɔ Mli Kɛbaa Lɛ Eko\nKɛ́ ohãa mɔ nɔ lɛ, bo kɛ mɛi krokomɛi fɛɛ náa miishɛɛ. Ehãa ekomefeemɔ kɛ naanyobɔɔ hiɔ shi. Te ooofee tɛŋŋ ofee mɔ ni hãa nɔ kɛ miishɛɛ lɛ?\nKanemɔ koni ona nɔ hewɔ ni kɛ́ ebalɛ nihamɔ loo nikee lɛ, yiŋtoo ni yɔɔ sɛɛ lɛ he hiaa lɛ.\nKɛmaje Mɔ Ko Kɛmaje Mɔ Ko Mɛni Biblia Lɛ Kɛɔ Yɛ Nɔhãmɔ He?\nijwbq sane 155\nMɛi Miitao Nikeenii Ni Fe Fɛɛ Lɛ\nNihamɔ ni Haa Anáa Miishɛɛ


KANEMƆ YƐ Abbey Abui Acholi Alur Amerika Mumuii Awiemɔ Amharic Angola Mumuii Awiemɔ Arabic Armenia Ateso Attié Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Biak Bislama Blɔfo Bolivia Mumuii Awiemɔ Boulou Bété Cambodia Chavacano Chichewa Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuii Awiemɔ Cuban Sign Language Damara Dangme Douala Dusun Efik Estonia Ewe Fante Fiji Fon French Ga Guarani Guarani (Bolivia) Gun Guéré Haitian Creole Hausa Herero Hindi Hunsrik Iban Ibinda Igbo India Mumuii Awiemɔ Ireland Javanese Jula Kabuverdianu Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kirundi Kisonge Kongo Korea Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lunda Luo Macua Malagasy Malayalam Malta Mambwe-Lungu Marathi Mauritia Creole Mazahua Mbunda Meru Moore Myanmar Navajo Ndau Ndebele Ndonga Ngangela Nias Nigerian Pidgin Nyungwe Nzema Okpe Oromo Otetela Pohnpei Portugal Portugal (Portugal) Quechua (Ayacucho) Quichua (Imbabura) Romania Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russia Rutoro Samoa Sango Sena Sepedi Seychelles Creole Sidama Silozi Sinhala Spania Sranantongo Sunda Swahili Swati Tahiti Tajiki Talian Tamil Tandroy Thailand Thailand Mumuii Awiemɔ Tigrinya Tiv Tonga Tshwa Turkey Twi Ukrain Umbundu Urdu Urhobo Uruund Vezo Vietnam Wallis Wolaita Yacouba Zande Zulu\n1, 2. Mɛɛ saji mɛi babaoo biɔ?\nDAA gbi lɛ, abɔɔ awerɛho saji ni miiya nɔ yɛ jeŋ fɛɛ lɛ ahe amaniɛ. Akɛ nɔkwɛmɔnɔ lɛ, wɔnuɔ akɛ ŋshɔ eke kɛba akrowa ko mli ni ebakpãtã akrowa lɛ hiɛ. Mɔ ko eyatswa mɛi komɛi ni etee sɔlemɔ tu ni epila ni egbe amɛteŋ mɛi komɛi. Kansa ehã yoofɔyoo ko egbo eshi ebii enumɔ.\n2 Kɛ́ awerɛho saji loo osharai ni tamɔ nɛkɛ ba lɛ, mɛi babaoo biɔ akɛ, “Mɛɛba?” Mɛi pii hu biɔ akɛ, “Mɛni hewɔ hetsɛ̃ kɛ amanehulu eyi je lɛŋ nɛkɛ?” Ani bo diɛŋtsɛ hu obi ohe nakai pɛŋ?\n3, 4. (a) Mɛɛ saji Habakuk bi? (b) Te Yehowa hã lɛ hetoo tɛŋŋ?\n3 Biblia lɛ hãa wɔnaa akɛ hii komɛi ni heɔ Nyɔŋmɔ nɔ amɛyeɔ waa lɛ hu bi saji ni tamɔ nɛkɛ. Akɛ nɔkwɛmɔnɔ lɛ, gbalɔ Habakuk bi Yehowa akɛ: “Mɛni hewɔ ohãa minaa efɔŋfeemɔ? Ni mɛni hewɔ okwɛɔ ni awaa mɛi ayi? Mɛni hewɔ nifitemɔ kɛ yiwalɛ yaa nɔ yɛ mihiɛ nɛɛ? Ni mɛni hewɔ bei kɛ nɔmɔi ebu nɛkɛ?”—Habakuk 1:3.\n4 Yɛ Habakuk 2:2, 3 lɛ, Nyɔŋmɔ hã Habakuk sanebimɔi lɛ ahetoo, ni ewo lɛ shi akɛ ebaahã nibii ahi. Yehowa sumɔɔ gbɔmɛi waa. Biblia lɛ kɛɔ akɛ: ‘Esusuɔ wɔhe.’ (1 Petro 5:7) Anɔkwa, amanehulu ni mɛi naa lɛ dɔɔ Nyɔŋmɔ kwraa fe wɔ. (Yesaia 55:8, 9) No hewɔ lɛ, hã wɔsusu sanebimɔ ni nyiɛ sɛɛ nɛɛ he, no ji, Mɛni hewɔ mɛi naa amanehulu nɛkɛ?\n5. Mɛni jamɔŋ hiɛnyiɛlɔi babaoo wieɔ yɛ amanehulu he? Mɛni Biblia lɛ hãa wɔleɔ?\n5 Bei pii lɛ, osɔfoi, kɛ jamɔŋ hiɛnyiɛlɔi lɛ kɛɔ akɛ Nyɔŋmɔ sumɔɔ akɛ mɛi ana amanehulu. Amɛteŋ mɛi komɛi kɛɔ akɛ, awerɛho saji kɛ osharai krokomɛi ni baa mɛi anɔ lɛ ji nibii ni Nyɔŋmɔ eto akɛ ebaaba nakai mɛi lɛ anɔ, ni wɔnyɛŋ wɔnu nɔ hewɔ ni efee nakai lɛ shishi kɔkɔɔkɔ. Mɛi komɛi hu kɛɔ po akɛ, Nyɔŋmɔ hãa mɛi ni gbekɛbii hu fata he lɛ gboiɔ koni amɛbafata ehe yɛ ŋwɛi. Shi enɛ jeee anɔkwale. Yehowa hãaa nibii fɔji aba mɛi anɔ. Biblia lɛ kɛɔ akɛ: “Ebaŋ lɛ kɔkɔɔkɔ akɛ, anɔkwa Nyɔŋmɔ lɛ baafee nɔ fɔŋ, aloo Ofe lɛ baafee nɔ ni ejaaa!”—Hiob 34:10.\n6. Mɛni hewɔ mɛi babaoo shwaa Nyɔŋmɔ yɛ amanehulu ni mɛi naa yɛ je lɛ mli lɛ he lɛ?\n6 Mɛi babaoo shwaa Nyɔŋmɔ yɛ amanehulu ni mɛi naa yɛ je lɛ mli lɛ he ejaakɛ amɛsusuɔ akɛ Nyɔŋmɔ ji mɔ ni yeɔ je lɛ nɔ. Shi taakɛ wɔkase yɛ Yitso 3 lɛ mli lɛ, mɔ ni yeɔ je lɛ nɔ lɛɛlɛŋ ji Satan Abonsam.\n7, 8. Mɛni hewɔ amanehulu efa babaoo yɛ je lɛ mli lɛ?\n7 Biblia lɛ hãa wɔleɔ akɛ “jeŋ muu lɛ fɛɛ kã mɔ fɔŋ lɛ hewalɛ mli.” (1 Yohane 5:19) Satan, ni ji je lɛ nɔyelɔ lɛ yitsoŋ wa waa. ‘Eelaka shikpɔŋ muu lɛ fɛɛ.’ (Kpojiemɔ 12:9) Mɛi babaoo feɔ amɛnii tamɔ Satan Abonsam. Ni no ji nɔ kome hewɔ ni amale, hetsɛ̃, kɛ yiwalɛ efa babaoo yɛ je lɛ mli lɛ.\n8 Nibii krokomɛi hu ahewɔ amanehulu efa babaoo yɛ je lɛ mli lɛ. Akɛni Adam kɛ Hawa gbo Nyɔŋmɔ nɔ toi hewɔ lɛ, be ni amɛfɔ amɛbii lɛ, esha yɛ amɛbii lɛ ahe. Akɛni esha yɛ gbɔmɛi ahe hewɔ lɛ, amɛfeɔ nibii ni hãa gbɔmɛi krokomɛi naa amanehulu. Bei pii lɛ, akɛni amɛsumɔɔ ni ana akɛ amɛhe hiaa fe mɛi krokomɛi hewɔ lɛ, amɛnɔɔ, amɛwuɔ tai, ni amɛwaa mɛi krokomɛi ayi. (Jajelɔ 4:1; 8:9) Bei komɛi lɛ, mɛi naa amanehulu yɛ “nibii ni baa yɛ be ni akpaaa gbɛ mli lɛ” hewɔ. (Jajelɔ 9:11) Osharai kɛ nibii gbohii ninaa mɛi akɛni amɛyaje he ni esaaa yɛ be ni esaaa mli lɛ hewɔ.\n9. Mɛni hewɔ wɔbaanyɛ wɔná nɔmimaa akɛ Yehowa yɛ yiŋtoo pɔtɛɛ ko hewɔ ni efoko amanehulu sɛɛ lɛ?\n9 Jeee Yehowa hãa mɛi naa amanehulu. Esaaa akɛ wɔshwaa lɛ yɛ tai, awuiyeli, kɛ yiwaa ni yaa nɔ lɛ ahe. Jeee Nyɔŋmɔ hãa nibii tamɔ shikpɔŋhosomɔi, ahum, kɛ nu afuai baa. Shi ekolɛ obaabi akɛ, ‘Bɛ Yehowa yɛ hewalɛ fe mɔ fɛɛ mɔ yɛ je lɛ mli, no hewɔ lɛ, mɛni hewɔ efooo nibii gbohii nɛɛ asɛɛ lɛ?’ Wɔle akɛ Nyɔŋmɔ susuɔ wɔhe waa, no hewɔ lɛ, eyɛ yiŋtoo pɔtɛɛ ko hewɔ ni efoko amanehulu sɛɛ lɛ.—1 Yohane 4:8.\nNƆ HEWƆ NI NYƆŊMƆ EFOKO AMANEHULU SƐƐ\n10. Mɛni Satan wie eshi Yehowa?\n10 Abonsam laka Adam kɛ Hawa yɛ Eden abɔɔ lɛ mli. Satan kɛɛ Nyɔŋmɔ jeee nɔyelɔ kpakpa. Ekɛɛ Nyɔŋmɔ kɛ nɔ ko kpakpa miitee Adam kɛ Hawa. No mli lɛ, Satan miitao ni amɛhe amɛye akɛ eji nɔyelɔ kpakpa fe Yehowa, ni ehe ehiaaa ni amɛkɛ amɛhiɛ fɔ̃ɔ Nyɔŋmɔ nɔ.—1 Mose 3:2-5; kwɛmɔ Wiemɔi Komɛi Amligbalamɔ 27.\n11. Mɛɛ sanebimɔ esa akɛ wɔsusu he?\n11 Adam kɛ Hawa gbo Yehowa nɔ toi ni amɛtse ehiɛ atua. Amɛsusu akɛ amɛyɛ hegbɛ ni amɛ diɛŋtsɛ amɛaatsɔɔ nɔ ni hi kɛ nɔ ni ehiii. Te Yehowa aaafee tɛŋŋ ehã ana akɛ atuatselɔi nɛɛ nyɛŋ afee nakai, shi moŋ lɛ ji mɔ ni le nɔ ni hi kɛhã wɔ lɛ?\n12, 13. (a) Be ni Adam kɛ Hawa fee esha lɛ, mɛni hewɔ Yehowa kpãtãaa amɛhiɛ amrɔ nɔŋŋ lɛ? (b) Mɛni hewɔ Yehowa eŋmɛ Satan gbɛ koni eye je lɛ nɔ lɛ? Mɛni hewɔ Yehowa eŋmɛ adesai agbɛ koni amɛ diɛŋtsɛ amɛto nɔyelii srɔtoi ni amɛsumɔɔ lɛ?\n12 Be ni Adam kɛ Hawa fee esha lɛ, Yehowa kpãtãaa amɛhiɛ amrɔ nɔŋŋ. Yehowa fee nakai koni amɛfɔ, ni no ahã yiŋ ni eto akɛ ebaahã gbɔmɛi ni eye emuu ahi shikpɔŋ lɛ nɔ lɛ aba mli wɔsɛɛ. Yehowa hã Adam kɛ Hawa bii lɛ hegbɛ koni amɛhala mɔ ni amɛsumɔɔ ni eye amɛnɔ. Yɛ nɔ ni Abonsam fee lɛ fɛɛ sɛɛ lɛ, Yehowa yiŋtoo akɛ ebaahã gbɔmɛi ni eye emuu ahi shikpɔŋ lɛ nɔ lɛ baaba mli kɛ̃.—1 Mose 1:28; Yesaia 55:10, 11.\n13 Be ni Satan wie eshi Yehowa lɛ, ŋwɛibɔfoi akpekpei abɔ na. (Hiob 38:7; Daniel 7:10) No hewɔ lɛ, Yehowa hã Satan be koni ekɛtsɔɔ kɛji nɔ ni ewie lɛ ji anɔkwale. Nyɔŋmɔ hã adesai hu be koni amɛ diɛŋtsɛ amɛto nɔyelii srɔtoi ni amɛsumɔɔ yɛ Satan kudɔmɔ shishi koni akwɛ akɛ, kɛ́ Nyɔŋmɔ yeee ebuaaa amɛ be ni amɛfeɔ nakai lɛ, amɛhe baajɔ amɛ lo.\n14. Mɛɛ anɔkwa sane efee faŋŋ?\n14 Afii akpei abɔ ni eho nɛ lɛ, adesai eto nɔyelii srɔtoi, shi eko eko yeko omanye. Enɛ tsɔɔ faŋŋ akɛ Satan ji amalelɔ. Anɔkwa sane lɛ ji akɛ, kɛ́ Nyɔŋmɔ yeee ebuaaa adesai lɛ, nɔ ko nɔ ko ehiŋ ehaŋ amɛ. Nɔ ni gbalɔ Yeremia wie lɛ ja, ekɛɛ akɛ: “Yehowa, mile akɛ gbɔmɔ gbɛ bɛ lɛ diɛŋtsɛ edɛŋ, ni adesa ní nyiɛ nɛɛ, bɔ ni eeetsɔ ejaje enajifaamɔi ehã lɛ, ebɛ edɛŋ.”—Yeremia 10:23.\nMƐNI HEWƆ YEHOWA EMƐ BE KPLAŊŊ LƐ?\n15, 16. (a) Mɛni hewɔ Yehowa ehã amanehulu etee nɔ be kplaŋŋ lɛ? (b) Mɛni hewɔ Yehowa efoko nibii gbohii ni Satan ehã eba lɛ asɛɛ lɛ?\n15 Mɛni hewɔ Yehowa ehã amanehulu etee nɔ be kplaŋŋ lɛ? Mɛni hewɔ efooo nibii gbohii asɛɛ lɛ? Ehe bahia ni ahã be ashwie mli koni efee faŋŋ akɛ Satan nɔyeli lɛ ehiii. Adesai eto nɔyelii srɔtoi, shi eko eko yeko omanye. Eyɛ mli akɛ jeŋ shikpamɔ ehã adesai etee hiɛ yɛ nilee mli moŋ, shi efɔŋfeemɔ, ohia, mlatɔmɔ, kɛ tai efa fe bei fɛɛ ni eho. Enɛ tsɔɔ faŋŋ akɛ, ja Nyɔŋmɔ eye ebua adesai dani amɛbaaye omanye.\n16 Shi Yehowa efoko nibii gbohii ni Satan ehã eba lɛ asɛɛ. Kɛ́ efee nakai lɛ, no baatsɔɔ akɛ eyɛ Satan nɔyeli lɛ he miishɛɛ. Yehowa efeŋ nɔ ko ni tamɔ nakai kɔkɔɔkɔ. Agbɛnɛ hu, kɛ́ efee nakai lɛ, adesai baasusu akɛ nɔyelii srɔtoi ni amɛto lɛ hi. Shi ejeee anɔkwale, ni Yehowa náaa amale nɛɛ he miishɛɛ. Ni emaleee hu.—Hebribii 6:18.\n17, 18. Mɛni Yehowa baafee yɛ nibii fɛɛ ni Satan efite lɛ he?\n17 Ani Yehowa baanyɛ asaa nibii fɛɛ ni efite yɛ Satan kɛ adesai atuatsemɔ lɛ hewɔ lɛ? Hɛɛ. Nyɔŋmɔ nyɛɔ nii fɛɛ efeɔ. Yehowa le be ni ebaahe ni akɛbaana saji ni Satan tee lɛ shi lɛ fɛɛ naa jogbaŋŋ. Kɛkɛ lɛ, taakɛ eto eyiŋ momo lɛ, ebaahã shikpɔŋ lɛ atsɔ paradeiso. Abaatee mɛi fɛɛ ni yɔɔ “gbohii akaimɔ bui lɛ” amli lɛ ashi. (Yohane 5:28, 29) Yɛ nakai beiaŋ lɛ, hela mɔŋ mɛi, ni mɛi gboiŋ hu. Yesu baasaa nibii fɛɛ ni Satan efite lɛ. Yehowa baahã Yesu ‘afite Abonsam nitsumɔi lɛ.’ (1 Yohane 3:8) Wɔmiida Yehowa shi ejaakɛ eto etsui shi ehã wɔ koni wɔle lɛ ni wɔnyɛ wɔkpɛ wɔyiŋ kɛji wɔbaasumɔ ni eye wɔnɔ. (Kanemɔ 2 Petro 3:9, 10.) Kɛ́ wɔkɛ shihilɛ ni mli wa miikpe po lɛ, Nyɔŋmɔ yeɔ ebuaa wɔ koni wɔfi shi.—Yohane 4:23; kanemɔ 1 Korintobii 10:13.\n18 Yehowa enyɛɛɛ wɔnɔ koni wɔhã eye wɔnɔ. Ehã gbɔmɛi hegbɛ koni amɛhala nɔ ni amɛsumɔɔ. Hã wɔsusu bɔ ni esa akɛ wɔkɛ hegbɛ ni nɔ bɛ nɛɛ atsu nii ahã lɛ he.\nTE ESA AKƐ OKƐ HEGBƐ NI OKƐHALAA NƆ NI OSUMƆƆ LƐ ATSU NII AHÃ TƐŊŊ?\n19. Mɛɛ hegbɛ ni nɔ bɛ Yehowa kɛduro wɔ? Mɛni hewɔ esa akɛ wɔda Yehowa shi yɛ hegbɛ ni ekɛduro wɔ koni wɔhala nɔ ni wɔsumɔɔ lɛ he lɛ?\n19 Hegbɛ ni nɔ bɛ ni Yehowa kɛduro wɔ koni wɔhala nɔ ni wɔsumɔɔ lɛ hãa esoroɔ wɔ kwraa yɛ kooloi ahe. Nɔ titri ni tsirɛɔ kooloi koni amɛfee nɔ ko ji bɔ ni amɛnuɔ he amɛhãa yɛ amɛfɔmɔ su naa, shi wɔ lɛ wɔbaanyɛ wɔhala bɔ ni wɔsumɔɔ wɔhi shi wɔhã, ni wɔkpɛ wɔyiŋ kɛji wɔbaafee nɔ ni Yehowa sumɔɔ loo wɔfeee. Agbɛnɛ hu lɛ, wɔtamɔɔɔ tsɔji ni feɔ nɔ pɛ ni afee amɛ akɛ amɛfee lɛ. Wɔbaanyɛ wɔhala nɔ gbɔmɛi ni wɔbaasumɔ ni wɔtsɔmɔ, mɛi ni wɔbaasumɔ ni wɔkɛbɔ nanemɛi, kɛ nɔ ni wɔbaasumɔ ni wɔkɛ wɔwala afee. Yehowa miisumɔ ni wɔná miishɛɛ.\n20, 21. Mɛni ji nɔ ni hi fe fɛɛ ni obaanyɛ ofee bianɛ?\n20 Yehowa miisumɔ ni wɔsumɔ lɛ. (Mateo 22:37, 38) Etamɔ tsɛ ko ni náa miishɛɛ kɛ́ ebi jɛ etsui mli ekɛɛ lɛ akɛ, “Misumɔɔ osane,” jeee ni anyɛ enɔ ni ekɛɛ nakai lɛ hewɔ. Yehowa ehã wɔ hegbɛ koni wɔhala kɛji wɔbaasɔmɔ lɛ loo wɔfeŋ nakai. Satan, Adam, kɛ Hawa hala akɛ amɛsɔmɔɔɔ Yehowa. Te okɛ hegbɛ ni Nyɔŋmɔ kɛduro bo koni ohala nɔ ni osumɔɔ lɛ baatsu nii ohã tɛŋŋ?\n21 Ehi akɛ obaahala akɛ obaasɔmɔ Yehowa. Mɛi akpekpei abɔ ehala akɛ amɛbaafee nɔ ni Nyɔŋmɔ sumɔɔ, ni amɛbooo Satan toi. (Abɛi 27:11) Mɛni esa akɛ ofee bianɛ koni ohi jeŋ hee lɛ mli, he ni Nyɔŋmɔ baafo amanehului fɛɛ sɛɛ yɛ lɛ? Abaahã sanebimɔ nɛɛ hetoo yɛ yitso ni nyiɛ sɛɛ lɛ mli.\nANƆKWA SANE 1: JEEE YEHOWA HÃA MƐI NAA AMANEHULU\n“Ebaŋ lɛ kɔkɔɔkɔ akɛ, anɔkwa Nyɔŋmɔ lɛ baafee nɔ fɔŋ, aloo Ofe lɛ baafee nɔ ni ejaaa!”—Hiob 34:10\nSatan Abonsam ji je lɛ nɔyelɔ.\nGbɔmɛi feɔ nibii ni hãa gbɔmɛi krokomɛi naa amanehulu.\nBei komɛi lɛ, mɛi naa amanehulu akɛni amɛyaje he ni esaaa yɛ be ni esaaa mli lɛ hewɔ.\nYehowa sumɔɔ adesai waa. Esumɔɔɔ ni amɛnaa amanehulu.\nANƆKWA SANE 2: SATAN WIE ESHI YEHOWA NƆYELI LƐ\n“Nyɔŋmɔ le akɛ . . . nyɛhiŋmɛii baagbele, ni nyɛbaatsɔmɔ tamɔ Nyɔŋmɔ, nyɛbaale ekpakpa kɛ efɔŋ.”—1 Mose 3:5\nMɛni hewɔ Yehowa etswaaa nɔ ni Satan wie eshi lɛ lɛ efɔ̃ɔɔ kɛkɛ lɛ?\nSatan kɛɛ Nyɔŋmɔ jeee nɔyelɔ kpakpa. Satan miisumɔ ni adesai ahe aye akɛ amɛyɛ hegbɛ ni amɛ diɛŋtsɛ amɛtsɔɔ nɔ ni hi kɛ nɔ ni ehiii.\nBe ni Satan wie eshi Yehowa lɛ, ŋwɛibɔfoi akpekpei abɔ na.\nANƆKWA SANE 3: EBAFEE FAŊŊ AKƐ NƆ NI SATAN WIE LƐ JEEE ANƆKWALE\n“Adesa ní nyiɛ nɛɛ, bɔ ni eeetsɔ ejaje enajifaamɔi ehã lɛ, ebɛ edɛŋ.”—Yeremia 10:23\nMɛni hewɔ adesai ena amanehulu be kplaŋŋ?\nAdesai eto nɔyelii srɔtoi babaoo, shi ja Nyɔŋmɔ eye ebua amɛ dani amɛbaanyɛ amɛye shikpɔŋ lɛ nɔ jogbaŋŋ.\nYehowa eto etsui shi ehã wɔ koni wɔle lɛ ní wɔkpɛ wɔyiŋ kɛji wɔbaasumɔ ni eye wɔnɔ.\nYehowa baahã Yesu asaa nibii fɛɛ ni Satan efite lɛ.\nANƆKWA SANE 4: OKƐ HEGBƐ NI OKƐHALAA NƆ NI OSUMƆƆ LƐ ASƆMƆ YEHOWA\n“Mibi, hã ohiɛ akã shi, . . . koni maná hetoo mahã mɔ ni bɔɔ mi ahora lɛ.”—Abɛi 27:11\nMɛni hewɔ Yehowa enyɛɛɛ wɔnɔ koni wɔsɔmɔ lɛ lɛ?\nNɔ titri ni tsirɛɔ kooloi koni amɛfee nɔ ko ji bɔ ni amɛnuɔ he amɛhãa yɛ amɛfɔmɔ su naa, shi wɔ lɛ Yehowa eduro kɛ hegbɛ ni hãa wɔhalaa nɔ ni wɔsumɔɔ.


Yakobo 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Alur Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Ashaninka Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium French Mumuii Awiemɔ Belize Kriol Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Cubeo Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Emberá (Northern) Estonia Ewe Fiji Filipi Mumuii Awiemɔ Finland French French Mumuii Awiemɔ Ga Galician Garifuna Georgia Germany Germany Mumuii Awiemɔ Ghana Mumuii Awiemɔ Guahibo Guambiano Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Inga Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Jamaican Creole Japan Japan Mumuii Awiemɔ Javanese Kabiye Kamba Kannada Karen (S'gaw) Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korea Korea Mumuii Awiemɔ Kosrae Krio Kwangali Kwanyama Laos Latvia Lingala Lithuania Luganda Lunda Luo Luvale Macedonia Macua Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Mambwe-Lungu Mapudungun Marathi Marshallese Maya Mexico Mumuii Awiemɔ Mixtec (Guerrero) Moore Mozambique Mumuii Awiemɔ Myanmar Navajo Ndau Ndebele Ndebele (Zimbabwe) Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nyaneka Nyungwe Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Páez Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romania Russia Russia Mumuii Awiemɔ Salvador Mumuii Awiemɔ Samoa Sango Sateré-Mawé Sena Sepedi Sepulana Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tiv Tojolabal Tok Pisin Tonga Torres Strait Creole Totonac Tshiluba Tshwa Tsonga Turkey Turkmen Tuvalu Twi Tzotzil Uighur (Cyrillic) Ukrain Umbundu Urdu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Xavante Xhosa Yoruba Zambia Mumuii Awiemɔ Zapotec (Isthmus) Zimbabwe Mumuii Awiemɔ Zulu\nYakobo Wolo Lɛ 2:1-26\nHiɛiaŋkwɛmɔ lɛ, esha ni (1-13)\nSuɔmɔ, Maŋtsɛ lɛ mla ni (8)\nHemɔkɛyeli ni nitsumɔi fataaa he lɛ, egbo (14-26)\nDaimonioi heɔ amɛyeɔ ni amɛhe kpokpoɔ (19)\nAtsɛ Abraham akɛ Yehowa naanyo (23)\n2 Minyɛmimɛi, ani nyɛhiɛ Yesu Kristo ni ji wɔnunyam Nuŋtsɔ lɛ hemɔkɛyeli lɛ mli, ni nakai be lɛ mli nɔŋŋ lɛ nyɛmiikwɛ hiɛiaŋ?+ 2 Ejaakɛ kɛ́ nuu ko ni kɛ shika tsuru gai ewo ewaobii, ni ewo atade fɛfɛo ba nyɛkpee lɛ shishi, ni ohiafo ko hu ni wo atade mujimuji ba shishi lɛ, 3 ani nyɛtseɔ nyɛhiɛ nyɛhãa mɔ ni wo atade fɛfɛo lɛ, ni nyɛkɛɔ akɛ, “Bo lɛ baata sɛi nɛɛ nɔ yɛ he kpakpa nɛɛ,” ni nyɛkɛɔ ohiafo lɛ akɛ, “Bo lɛ yaa nɔ odamɔ shi,” loo “Baata sɛi nɛɛ nɔ yɛ minajiashi sɛi lɛ shishigbɛ”?+ 4 Kɛ́ nakai ni lɛ, belɛ ani jeee nii amli nyɛjieɔ yɛ nyɛteŋ lɛ,+ ni ani jeee kojolɔi ni kpɛɔ yiŋ fɔji nyɛtsɔmɔ nɛɛ?+ 5 Minyɛmimɛi ni misumɔɔ, nyɛboa toi. Ani jeee mɛi ni ji ohiafoi yɛ je lɛ susumɔ naa lɛ Nyɔŋmɔ hala koni amɛtsɔmɔ niiatsɛmɛi yɛ hemɔkɛyeli gbɛfaŋ,+ kɛ Maŋtsɛyeli ni ewo he shi ehã mɛi ni sumɔɔ lɛ lɛ niyelɔi?+ 6 Shi nyɛ lɛ, nyɛbuuu ohiafoi lɛ. Ani jeee niiatsɛmɛi lɛ waa nyɛ yi+ ni amɛ nɔŋŋ amɛgbalaa nyɛ kɛyaa saneyelihei lɛ? 7 Ani jeee amɛ nɔŋŋ amɛwieɔ wiemɔi fɔji* amɛshiɔ gbɛ́i kpakpa ni akɛtsɛ nyɛ lɛ? 8 Agbɛnɛ, kɛ́ nyɛyeɔ Maŋtsɛ lɛ mla wulu lɛ nɔ tamɔ bɔ ni ŋmalɛ lɛ tsɔɔ lɛ, akɛ, “Suɔmɔ onyɛmi gbɔmɔ tamɔ bo diɛŋtsɛ ohe” lɛ,+ no lɛ nyɛmiifee jogbaŋŋ. 9 Shi kɛ́ nyɛtee nɔ nyɛkwɛ hiɛiaŋ lɛ,+ no lɛ nyɛmiifee esha, ni mla lɛ ebu nyɛ fɔ* akɛ nyɛji mlatɔlɔi.+ 10 Ejaakɛ kɛ́ mɔ ko yeɔ Mla lɛ fɛɛ nɔ, shi etɔ̃ yɛ ekome mli lɛ, etɔ̃ fɛɛ nɔ.+ 11 Ejaakɛ mɔ ni kɛɛ akɛ, “Kaafite gbãla”*+ lɛ, ekɛɛ hu akɛ, “Kaagbe gbɔmɔ.”+ Agbɛnɛ, kɛ́ ofiteee gbãla, shi ogbeɔ gbɔmɔ lɛ, no lɛ otsɔ mlatɔlɔ. 12 Nyɛyaa nɔ nyɛwiea ni nyɛfea nyɛnii tamɔ mɛi ni akɛ heyeli mla baakojo amɛ.+ 13 Ejaakɛ mɔ ni enaaa mɔbɔ lɛ, abaakojo lɛ ni anaŋ lɛ mɔbɔ.+ Mɔbɔnalɛ yeɔ kojomɔ nɔ kunim. 14 Minyɛmimɛi, kɛ́ mɔ ko kɛɛ eyɛ hemɔkɛyeli shi ebɛ nitsumɔi ni ekɛbaatsɔɔ akɛ eyɛ hemɔkɛyeli lɛ, mɛɛ sɛɛnamɔ yɔɔ he?+ Nakai hemɔkɛyeli lɛ nyɛŋ ahere eyiwala, aloo jeee nakai?+ 15 Kɛ́ nyɛmimɛi hii komɛi loo nyɛmimɛi yei komɛi* bɛ atadei* ni amɛbɛ niyenii ni fa bɔ ni sa kɛhã gbi lɛ, 16 shi nyɛteŋ mɔ ko kɛɛ amɛ akɛ, “Nyɛyaa yɛ toiŋjɔlɛ mli; nyɛyawerea la ni nyɛhe adɔa, ni nyɛyayea nii nyɛtɔrɔa,” shi nyɛhãaa amɛ nii ni he hiaa amɛgbɔmɔtso lɛ, mɛɛ sɛɛnamɔ yɔɔ he?+ 17 Nakai nɔŋŋ hemɔkɛyeli hu, kɛ nitsumɔi fataaa he lɛ, eji hemɔkɛyeli ni egbo.+ 18 Shi mɔ ko baakɛɛ akɛ: “Bo lɛ, oyɛ hemɔkɛyeli, ni mi lɛ, miyɛ nitsumɔi. Tsɔɔmɔ mi ohemɔkɛyeli ni nitsumɔi fataaa he lɛ, ni mi hu matsɔ minitsumɔi lɛ anɔ matsɔɔ bo mihemɔkɛyeli lɛ.” 19 Bo lɛ, oheɔ oyeɔ akɛ Nyɔŋmɔ kome pɛ yɔɔ, aloo jeee nakai? Oobɔ mɔdɛŋ. Shi daimonioi lɛ hu heɔ enɛ amɛyeɔ ni amɛhe kpokpoɔ.+ 20 Bo gbɔmɔ ni bɛ yitsoŋ, ani ootao ole akɛ hemɔkɛyeli ni nitsumɔi fataaa he lɛ sɛɛnamɔ ko bɛ he? 21 Wɔtsɛ Abraham lɛ, ani jeee nitsumɔi anɔ atsɔ abu lɛ jalɔ, be ni ekɛ ebi Isak hã yɛ afɔleshaa latɛ lɛ nɔ lɛ?+ 22 Oona akɛ ehemɔkɛyeli lɛ kɛ enitsumɔi lɛ nyiɛ, ni atsɔ enitsumɔi lɛ anɔ ahã ehemɔkɛyeli lɛ ye emuu,+ 23 ni ŋmalɛ nɛɛ ba mli akɛ: “Abraham he Yehowa* nɔ eye, ni abu no jalɛ ahã lɛ,”+ ni atsɛ lɛ Yehowa* naanyo.+ 24 Nyɛmiina akɛ nitsumɔi anɔ abaatsɔ abu mɔ ko jalɔ, shi jeee hemɔkɛyeli pɛ nɔ. 25 Nakai nɔŋŋ Rahab, ashawo yoo lɛ hu, ani jeee nitsumɔi anɔ atsɔ abu lɛ jalɔ be ni ehere mɛi ni atsu lɛ hiɛmɛɛ ni ehã amɛtsɔ gbɛ kroko nɔ kɛtee lɛ?+ 26 Anɔkwa, bɔ ni gbɔmɔtso ni mumɔ bɛ mli* lɛ ji gbonyo lɛ,+ nakai nɔŋŋ hu hemɔkɛyeli ni nitsumɔi fataaa he lɛ ji hemɔkɛyeli ni egbo.+\n^ Loo “amɛbɔɔ musu.”\n^ Loo “ejaje nyɛ.”\n^ Greek sht. ŋm., “Kɛ́ nyɛmi nuu ko loo nyɛmi yoo ko.”\n^ Greek sht. ŋm., “hiɛ amɛhe foji.”\n^ Loo “gbɔmɔtso ni emuuu.”


Mɔ ko Nyɛŋ Asɔmɔ Nuŋtsɔmɛi Enyɔ (Mat 6:24) | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kinyarwanda Kirghiz Kirundi Kisonge Kongo Korea Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Mexico Mumuii Awiemɔ Mizo Moore Ndebele Ndonga Nepali Ngabere Norway Nyaneka Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Tzotzil Ukrain Umbundu Urdu Uzbek Venda Vietnam Wallis Waray-Waray Wayuunaiki Wolaita Xhosa Yoruba Zande Zulu\n“Mɔ ko nyɛŋ nuŋtsɔmɛi enyɔ asɔmɔ . . . Nyɛnyɛŋ Nyɔŋmɔ kɛ mamona [nifalɛ] nyɛsɔmɔ.”—MAT. 6:24.\nMɛɛ Biblia mli shishitoo mlai yeɔ ebuaa wɔ koni wɔna bɔ ni Yehowa sumɔɔ akɛ wɔtsu wɔweku sɔ̃i ahe nii?\nMɛɛ gbɛ nɔ yiŋ ni wɔkpɛɔ lɛ tsɔɔ akɛ Yehowa pɛ wɔsɔmɔɔ?\nKɛ́ wɔkɛ Yehowa ye klɛŋklɛŋ gbɛhe lɛ, mɛɛ gbɛ nɔ ejɔɔ wɔyiŋkpɛi lɛ anɔ?\n1-3. (a) Mɛɛ shika he naagba wekui babaoo kɛkpeɔ ŋmɛnɛ, ni mɛɛ gbɛ nɔ mɛi komɛi tsɔɔ amɛtsuɔ he nii? (Kwɛmɔ mfoniri ni yɔɔ nikasemɔ lɛ shishijee lɛ.) (b) Kɛ́ fɔlɔi miikpɛ amɛyiŋ akɛ amɛbaafã gbɛ amɛshi amɛweku lɛ, mɛni baa amɛjwɛŋmɔŋ yɛ amɛbii lɛ atsɔsemɔ he?\nYOO ko ni atsɛɔ Marilyn * lɛ kɛɛ akɛ: “Daa nɛɛ ni miwu James baajɛ nitsumɔ eba lɛ, etɔ lɛ bliboo, ni shika ni ekɛbaa shĩa lɛ hu shɛɛɛ nɔ ko, fe nɔ ni he hiaa wɔ lɛ kɛkɛ.” Ekɛfata he akɛ: “Miitao maye mabua lɛ, ni miitao mahe nibii fɛfɛji ni wɔbinuu ni atsɛɔ lɛ Jimmy lɛ skulbii lɛ yɔɔ lɛ eko lɛ mahã Jimmy.” Marilyn miitao ni eye ebua ewekumɛi krokomɛi lɛ hu, ní ekɛ shika ko hu ato kɛhã wɔsɛɛ. Enanemɛi babaoo efã gbɛ kɛtee maŋsɛɛ koni amɛyatao shika babaoo. Lɛ hu eetao efã gbɛ kɛya maŋsɛɛ, shi kɛ́ ejwɛŋ gbɛ ni ebaafã lɛ he lɛ, eyiŋ feɔ lɛ enyɔnyɔɔnyɔ. Mɛni hewɔ?\n2 Kɛ́ Marilyn susu shi ni ebaashi eweku ni esumɔɔ lɛ, kɛ bɔ ni enyɛŋ ekɛ eweku lɛ afee ekome kɛsɔmɔ Yehowa lɛ he lɛ, edɔɔ lɛ waa. Fɛɛ sɛɛ lɛ, eshwie eyiŋ akɛ, mɛi komɛi efã gbɛ kɛtee maŋsɛɛ be saŋŋ nɛ, ni etamɔ nɔ ni amɛweku lɛ miisɔmɔ Yehowa jogbaŋŋ lolo. Shi nakai beaŋ nɔŋŋ lɛ, esusu bɔ ni ebaafee etsɔse ebi Jimmy kɛjɛ he ni ebaafã gbɛ kɛya lɛ hu he. Ani ebaanyɛ etsɔ Intanɛt lɛ nɔ etsɔse ebinuu lɛ jogbaŋŋ yɛ “Nuŋtsɔ [Yehowa] tsɔsemɔ kɛ ŋaawoo lɛ mli”?—Efe. 6:4.\n3 Marilyn bi ŋaawoo. Ewu sumɔɔɔ ni efãa gbɛ lɛ, shi ekɛɛ etsiŋ yoo lɛ naa kɛ́ ekɛɛ eesumɔ ni eya. Asafoŋ onukpai lɛ kɛ mɛi krokomɛi ni yɔɔ asafo lɛ mli lɛ wo lɛ ŋaa ni ekaya, shi nyɛmimɛi yei babaoo wo lɛ hewalɛ ni eya. Amɛkɛɛ lɛ akɛ: “Kɛ́ osumɔɔ oweku lɛ, obaaya. Obaanyɛ oya nɔ osɔmɔ Yehowa.” Yɛ Marilyn yiŋ ni etɛ̃ɛɛ lɛ lɛ fɛɛ sɛɛ lɛ, eshi ewu James kɛ ebinuu Jimmy ni etee maŋsɛɛ koni eyatsu nii. Ewo amɛ shi akɛ: “Etsɛŋ ni maba.”\nOKƐ BIBLIA MLI SHISHITOO MLAI ATSU OWEKU SƆ̃I AHE NII\n4. Mɛni hewɔ mɛi babaoo fãa gbɛ, ni bei pii lɛ, namɛi amɛshiɔ amɛbii amɛhãa?\n4 Yehowa sumɔɔɔ ni hɔmɔ yeɔ ewebii. Kɛjɛ blema tɔ̃ɔ lɛ, mɛi fãa kɛyaa he kroko yɛ hɔmɔ hewɔ. (Lala 37:25; Abɛi 30:8) Blematsɛ Yakob tsu ebihii lɛ kɛtee Mizraim ní amɛyahe niyenii kɛba, koni hɔmɔ akagbe amɛ. * (1 Mose 42:1, 2) Shi ŋmɛnɛ lɛ, jeee hɔmɔ hewɔ mɛi babaoo fãa gbɛ lɛ. Belɛ, mɛni hewɔ amɛyaa mɔ? Amɛteŋ mɛi pii hiɛ nyɔmɔ babaoo. Mɛi komɛi hu lɛ, amɛmiitao amɛweku lɛ aná shihilɛ kpakpa. Enɛ hewɔ lɛ, amɛshiɔ amɛweku lɛ kɛyaa he ko ni ewaaa akɛ amɛbaaná shika yɛ, kɛ́ eji amɛmaŋ lɛ nɔŋŋ mli he ko jio, maŋsɛɛ jio. Bei pii lɛ, amɛshiɔ amɛbii ni darako lɛ amɛhãa amɛhefatalɔ, amɛbii ni edara, amɛfɔlɔi, wekumɛi krokomɛi, loo amɛnanemɛi. Eyɛ mli akɛ edɔɔ mɛi ni fãa gbɛ nɛɛ akɛ amɛaashi amɛhefatalɔi loo amɛbii moŋ, shi amɛteŋ mɛi babaoo nuɔ he akɛ nɔ ko bɛ ni amɛbaafee yɛ he.\n5, 6. (a) Mɛni Yesu wie yɛ bɔ ni aaafee aná miishɛɛ ni afeee yeyeeye lɛ he? (b) Mɛɛ heloonaa nii Yesu tsɔɔ esɛɛnyiɛlɔi lɛ ni amɛbi kɛ́ amɛmiisɔle? (d) Mɛɛ gbɛ nɔ Yehowa jɔɔ wɔ?\n5 Be ni Yesu yɔɔ shikpɔŋ lɛ nɔ lɛ, no mli lɛ mɛi babaoo yeɔ ohia, ni ekolɛ amɛsusu akɛ kɛ́ amɛná shika lɛ, ebaahã amɛná miishɛɛ, ni amɛfeŋ yeyeeye. (Mar. 14:7) Shi Yesu miisumɔ ni mɛi lɛ kɛ amɛhiɛ afɔ̃ nɔ kroko moŋ nɔ. Eesumɔ ni amɛkɛ amɛhiɛ afɔ̃ Yehowa, mɔ ni jɔɔmɔi hiɔ shi kɛyaa naanɔ lɛ nɔ. Yɛ Yesu Gɔŋ nɔ Shiɛmɔ lɛ mli lɛ, etsɔɔ akɛ, Yehowa ni akɛaabɔ naanyo lɛ ji nɔ ni hãa mɔ náa miishɛɛ diɛŋtsɛ ni efeee yeyeeye, shi jeee heloonaa nibii loo mɔ lɛ diɛŋtsɛ mɔdɛŋbɔɔ.\n6 Be ni Yesu tsɔɔ bɔ ni asɔleɔ ahãa lɛ, ekɛɛ wɔbi ni ahã wɔ “wɔboloo kɛhã gbi nɛɛ,” ni tsɔɔ akɛ wɔsɔle wɔbi wɔdaa gbi hiamɔ nii, shi jeee ni wɔbi ni ahã wɔná ogbɔjɔ shihilɛ. Ekɛɛ etoibolɔi lɛ faŋŋ akɛ: “Nyɛkpaa jwetrii ni nyɛbɔɔ nyɛhãa nyɛhe yɛ shikpɔŋ lɛ nɔ lɛ . . . Moŋ lɛ, nyɛbɔa jwetrii nyɛhãa nyɛhe yɛ ŋwɛi.” (Mat. 6:9, 11, 19, 20, NW) Wɔbaanyɛ wɔkɛ wɔhiɛ afɔ̃ Yehowa nɔ akɛ ebaajɔɔ wɔ taakɛ ewo shi lɛ. Jeee akɛ ebaasumɔ wɔsane pɛ kɛkɛ, moŋ lɛ, ebaahã wɔ nibii ni he hiaa wɔ lɛɛlɛŋ lɛ. Anɔkwa, gbɛ pɛ ni wɔbaanyɛ wɔtsɔ nɔ wɔná miishɛɛ diɛŋtsɛ ni wɔkafee yeyeeye ji, ni wɔkɛ wɔhiɛ afɔ̃ wɔ-Tsɛ ni sumɔɔ wɔ lɛ nɔ moŋ fe shika.—Nyɛkanea Mateo 6:24, 25, 31-34.\n7. (a) Namɛi Yehowa kɛ bii atsɔsemɔ ewo amɛdɛŋ? (b) Mɛni hewɔ esa akɛ fɔlɔi enyɔ lɛ fɛɛ ahi he kome kɛtsɔse amɛbii lɛ?\n7 ‘Nyɔŋmɔ jalɛ lɛ’ ni wɔɔtao tsutsu lɛ biɔ ni wɔtsu weku sɔ̃i ni jwere wɔnɔ lɛ ahe nii taakɛ Yehowa kpaa gbɛ lɛ. Shishitoo mla ko yɛ Mose Mla lɛ mli ni kɔɔ Kristofoi ahe, no ji akɛ: Esa akɛ fɔlɔi diɛŋtsɛ atsɔɔ amɛbii lɛ bɔ ni esa akɛ amɛsɔmɔ Yehowa amɛhã. (Nyɛkanea 5 Mose 6:6, 7.) Nyɔŋmɔ kɛ́ nitsumɔ nɛɛ ewo fɔlɔi enyɔ lɛ fɛɛ adɛŋ, jeee bii lɛ aniimɛi kɛ amɛnaamɛi loo mɔ kroko. Maŋtsɛ Salomo wie akɛ: “Mibi, bo otsɛ tsɔsemɔ lɛ toi, ni kaashɛ onyɛ mla lɛ ofɔ!” (Abɛi 1:8) Yehowa miisumɔ ni fɔlɔi enyɔ lɛ fɛɛ ahi he kome kɛtsɔɔ amɛbii lɛ anii, ni amɛtsɔse amɛ. (Abɛi 31:10, 27, 28) Kɛ́ bii lɛ nu ni amɛfɔlɔi lɛ miigba Yehowa he sane gbi fɛɛ gbi, ni amɛna bɔ ni fɔlɔi lɛ sɔmɔɔ Yehowa amɛhãa lɛ, amɛ hu amɛbaafee nakai nɔŋŋ.\nNAAGBAI NI AKPAAA GBƐ BAANYƐ ABA\n8, 9. (a) Kɛ́ fɔlɔ ko shi eweku lɛ, mɛɛ tsakemɔi enɛ kɛbaa? (b) Kɛ́ fɔlɔ ko kɛ ebii bɛ he kome lɛ, mɛɛ naagbai ekɛbaa?\n8 Mɛi babaoo yɛ ni dani amɛbaafã gbɛ lɛ, amɛsusuɔ naagbai ni baanyɛ ajɛ mli kɛba kɛ nibii ni ebaabi ni amɛkɛshã afɔle lɛ he. Shi onyɛŋ ole bɔ ni yiŋkpɛɛ nɛɛ baasa oweku lɛ he ahã. (Abɛi 22:3) * Be ni Marilyn fã gbɛ lɛ sɛɛ etsɛɛɛ lɛ, ehiɛ bɔi eweku lɛ tsemɔ waa. Nakai nɔŋŋ ewu kɛ ebi lɛ hu hiɛ tse lɛ waa. Daa nɛɛ, ebinuu Jimmy biɔ lɛ akɛ: “Mɛni hewɔ oshi mi lɛ?” Marilyn to akɛ eyaaye nyɔji fioo ko, shi be ni eye fe afi lɛ, eyɔse akɛ wekukpaa ni yɔɔ ekɛ eweku lɛ teŋ lɛ miitsake. Jimmy tsake ewo lɛ kwraa. Ekɛ lɛ egbaaa sane tamɔ tsutsu lɛ, ni ekɛ nibii teɔ lɛ hu. Marilyn kɛ dɔlɛ wie akɛ: “Suɔmɔ ni eyɔɔ kɛhã mi lɛ tã kwraa.”\n9 Kɛ́ fɔlɔ ko kɛ ebii bɛ he kome lɛ, ebaanyɛ efite amɛ miishɛɛ, ni ebaanyɛ esa amɛjeŋba hu he. * Kɛ́ bii lɛ darako ni ashi amɛ be kplaŋŋ lɛ, eyeɔ awui waa. Marilyn kɛɛ Jimmy akɛ, lɛ ehewɔ ni etɔɔ lɛ lɛ. Shi Jimmy hu nu he akɛ emami ekpoo lɛ. Shishijee mli lɛ, emli fu akɛ emami eshi lɛ. Shi sɛɛ mli lɛ, kɛ́ emami basara amɛ lɛ, ehe woɔ emli la. Jimmy booo emami toi ni esumɔɔɔ lɛ hu dɔŋŋ, taakɛ gbekɛbii ni ashiɔ amɛ lɛ ateŋ mɛi babaoo feɔ lɛ.—Nyɛkanea Abɛi 29:15.\nOnyɛŋ ofua obi lɛ yɛ Intanɛt lɛ nɔ (Kwɛmɔ kuku 10)\n10. (a) Kɛ́ fɔlɔi kɛ heloonaa nibii maje amɛbii, moŋ fe ni amɛkɛ amɛ aaahi he kome lɛ, mɛni amɛtsɔɔ amɛbii lɛ? (b) Kɛ́ fɔlɔ ko kɛ ebii ateŋ jɛkɛ lɛ, mɛni enyɛŋ efee?\n10 Akɛni Marilyn kɛ ebi Jimmy teŋ ejɛkɛ hewɔ lɛ, emajeɔ lɛ shika kɛ nibii krokomɛi koni no ahã ená miishɛɛ, shi sɛɛ mli lɛ eyɔse akɛ, asomoaŋ eedu suɔmɔ kɛhã heloonaa nibii moŋ eewo ebi lɛ tsuiŋ fe suɔmɔ ni esa akɛ ebi lɛ aná ahã eweku lɛ kɛ Yehowa lɛ. (Abɛi 22:6) Dɔlɛ sane ji akɛ, Jimmy kɛɛ lɛ akɛ: “Kaaba, bo lɛ yaa nɔ omaje mi nibii lɛ.” Etsɛɛɛ ni Marilyn yɔse akɛ, enyɛŋ etsɔ woji aŋmalamɔ, tɛlifoŋ, kɛ Intanɛt lɛ nɔ etsɔse ebi lɛ. Ewie akɛ: “Onyɛŋ ofua obi lɛ yɛ Intanɛt lɛ nɔ loo oshɔ enaa yɛ Intanɛt lɛ nɔ kɛ́ eyaawɔ.”\nKɛ́ ofã gbɛ oshi ohefatalɔ lɛ, mɛɛ shihilɛ ni esaaa obaanyɛ okɛkpe? (Kwɛmɔ kuku 11)\n11. (a) Kɛ́ wu kɛ ŋa bɛ he kome lɛ yɛ nitsumɔ hewɔ lɛ, te esaa amɛgbalashihilɛ lɛ he ehãa tɛŋŋ? (b) Mɛɛ be Marilyn yɔse akɛ esa akɛ eku esɛɛ ni ekɛ eweku lɛ abahi he kome?\n11 Gbɛ ni Marilyn fã lɛ sa wekukpaa ni kã ekɛ Yehowa teŋ, kɛ nɔ ni kã ekɛ ewu James teŋ lɛ he. Eyaa asafoŋ kpeei kɛ shiɛmɔ shi kome pɛ yɛ otsi mli, ni bei komɛi po lɛ eyaaa kwraa. Agbɛnɛ hu lɛ, enitsumɔtsɛ lɛ ka shii abɔ akɛ ekɛ lɛ baaná bɔlɛ. Akɛni James kɛ Marilyn teŋ ejɛkɛ hewɔ lɛ, amɛnyɛɛɛ amɛgba naagbai ni amɛkɛkpeɔ lɛ ahe sane. Enɛ hã James kɛ yei krokomɛi bɔi sanegbaa, ni Marilyn hu kɛ hii krokomɛi bɔi sanegbaa, ni shwɛ sharao kulɛ amɛ fɛɛ amɛfite gbãla. Marilyn na akɛ, eyɛ mli akɛ ekɛ ewu lɛ fɛɛ fiteee gbãla moŋ, shi akɛni amɛbɛ he kome hewɔ lɛ, amɛnyɛɛɛ amɛná be kɛgba sane, amɛnyɛɛɛ amɛmɔ amɛnineshi, amɛfua amɛhe, amɛfee nibii krokomɛi kɛjie “suɔmɔ” kpo amɛtsɔɔ amɛhe, ni amɛnyɛɛɛ amɛtsu amɛgbalashihilɛ mli “gbɛnaa nii” lɛ he nii, taakɛ Biblia lɛ biɔ ni gbalashihilɛ mli bii afee lɛ. (Sal. Lal. 1:2; 1 Kor. 7:3, 5) Amɛnyɛɛɛ amɛkɛ amɛbinuu lɛ afee ekome kɛjá Yehowa hu. Marilyn kɛɛ akɛ: “Be ni awie yɛ kpee wulu ko shishi akɛ weku jamɔ ni aaafee daa otsi lɛ baaye abua wɔ koni ahere wɔyiwala yɛ Yehowa gbi wulu lɛ nɔ lɛ, miyɔse akɛ esa akɛ maku misɛɛ kɛya shĩa.” Ena akɛ, esa akɛ etswa eweku lɛ kɛ wekukpaa ni kã ekɛ Yehowa teŋ lɛ ema shi ekoŋŋ.\nŊAAWOO KPAKPA KƐ ŊAAWOO GBONYO\n12. Mɛɛ ŋaawoo ni jɛ Biblia lɛ mli baanyɛ aye abua mɛi ni efã gbɛ kɛshi amɛwekui lɛ?\n12 Be ni Marilyn kpɛ eyiŋ akɛ ebaaku esɛɛ kɛya shĩa lɛ, mɛi komɛi wo lɛ ŋaa kpakpa, mɛi komɛi hu wo lɛ ŋaa gbonyo. Asafoŋ onukpai ni yɔɔ asafo ni eyɔɔ mli yɛ maŋsɛɛ lɛ mli lɛ jie eyi akɛ ekpɛ eyiŋ nakai. Shi mɛi krokomɛi ni amɛ hu amɛshi amɛwekui ni amɛmiitsu nii yɛ maŋsɛɛ tamɔ lɛ nɔŋŋ lɛ bɔ mɔdɛŋ akɛ amɛaakɔne eyiŋ koni ehi shi. Yɛ nɔ najiaŋ ni amɛaanyiɛ enɔkwɛmɔnɔ kpakpa lɛ sɛɛ lɛ, amɛbɔ mɔdɛŋ akɛ amɛbaaje enijiaŋ wui, ni amɛkɛɛ lɛ akɛ, kɛji eku esɛɛ etee lɛ, enaŋ nitsumɔ ni baahã ená shika babaoo. Amɛkɛɛ lɛ hu akɛ: “Etsɛŋ ni obaaku osɛɛ oba ekoŋŋ.” Yɛ nɔ najiaŋ ni Kristofoi aaawie wiemɔi ni tamɔ nɛkɛ ni jeɔ mɔ nijiaŋ wui lɛ, esa akɛ amɛtsɔɔ “oblayei lɛ ni amɛsumɔ amɛwumɛi, amɛsumɔ amɛbii, . . . amɛbaa amɛwe yi jogbaŋŋ,” loo amɛkwɛ amɛ diɛŋtsɛ amɛshĩa, “koni akawie Nyɔŋmɔ wiemɔ lɛ he musubɔɔ wiemɔ.”—Nyɛkanea Tito 2:3-5.\n13, 14. Mɛni hewɔ ja mɔ ko yɛ hemɔkɛyeli dani ebaanyɛ efee nɔ ni sa Yehowa hiɛ, fe ni eeefee nɔ ni ewekumɛi sumɔɔ lɛ? Okɛ enɛ he nɔkwɛmɔnɔ ahã.\n13 Mɛi ni efã gbɛ kɛshi amɛwekui nɛɛ babaoo jɛ hei ni mɛi nuɔ he akɛ esa akɛ akɛ woo ahã wekumɛi fe mɔ fɛɛ mɔ, titri lɛ, fɔlɔi. Ja Kristofonyo ko ená hemɔkɛyeli ni mli wa dani ebaanyɛ ewu eshi nɔ ni ewekumɛi sumɔɔ akɛ efee ni esaaa Yehowa hiɛ lɛ.\n14 Hã wɔsusu nyɛmi yoo ko ni atsɛɔ lɛ Carin lɛ he akɛ nɔkwɛmɔnɔ. Ewie akɛ: “Be ni mifɔ mibinuu Don lɛ, no mli lɛ mi kɛ miwu fɛɛ miitsu nii yɛ maŋsɛɛ, ni akɛ mi bɔi Biblia lɛ kasemɔ etsɛko. Miwekumɛi lɛ ateŋ mɔ fɛɛ mɔ miikpa gbɛ akɛ mikɛ Don baamaje mifɔlɔi yɛ wɔmaŋ koni amɛtsɔse lɛ kɛyashi wɔbaaná shika babaoo.” Be ni Carin kɛɛ lɛ diɛŋtsɛ ebaatsɔse Don lɛ, ewekumɛi, ni ewu po fata he lɛ, kɛɛ eji anihaolɔ, ejaakɛ amɛsusu akɛ esumɔɔ ni etsuɔ nii kɛwaa ewu lɛ, ni amɛŋmɔ lɛ. Carin kɛɛ akɛ: “Yɛ anɔkwale mli lɛ, nakai beaŋ lɛ, minaaa tɔmɔ ni yɔɔ he akɛ mahã mifɔlɔi akwɛ Don afii fioo komɛi. Shi mile akɛ Yehowa etu bii akwɛmɔ ewo wɔ, ni ji fɔlɔi lɛ adɛŋ.” Be ni Carin ŋɔ hɔ ekoŋŋ lɛ, ewu ni jeee Odasefonyo lɛ kɛɛ lɛ akɛ eyajie musu lɛ. Akɛni Carin kpɛ eyiŋ jogbaŋŋ yɛ klɛŋklɛŋ shihilɛ lɛ mli hewɔ lɛ, no waje hemɔkɛyeli ni eyɔɔ yɛ Yehowa mli lɛ, ni shi kome ekoŋŋ lɛ, efee nɔ ni sa Yehowa hiɛ. Ŋmɛnɛ lɛ, eŋɔɔ lɛ, ewu, kɛ ebii lɛ fɛɛ naa akɛ amɛ fɛɛ amɛhi he kome. Eji Carin kɛ ebii lɛ ateŋ mɔ kome loo mɛi enyɔ lɛ fɛɛ tee emaŋ koni mɛi krokomɛi akwɛ amɛ kulɛ, amɛnaŋ miishɛɛ nɛkɛ.\n15, 16. (a) Te atsɔse Vicky yɛ egbekɛbiiashi ahã tɛŋŋ? (b) Mɛni hewɔ ekpɛ eyiŋ akɛ etsɔseŋ ebiyoo lɛ nakai lɛ?\n15 Odasefonyo ko ni atsɛɔ lɛ Vicky lɛ wie akɛ: “Minaa kwɛ mi afii fioo komɛi be ni mifɔlɔi miikwɛ minyɛmi yoo fioo lɛ. Be ni mikuɔ misɛɛ mikɛ mifɔlɔi lɛ ayahi shi ekoŋŋ lɛ, suɔmɔ ni miyɔɔ kɛhã amɛ lɛ etsake kwraa. Minyɛmi yoo lɛ nyɛɔ ekɛ amɛ gbaa nɔ fɛɛ nɔ he sane, efuaa amɛ, ni ekɛ amɛ bɔɔ gbagbalii. Mi lɛ, minyɛɛɛ mabɛŋkɛ amɛ tamɔ minyɛmi yoo lɛ, ni amrɔ nɛɛ ní mida nɛɛ po lɛ, jeee nɔ fɛɛ nɔ minyɛɔ mikɛɔ amɛ. Mi kɛ minyɛmi yoo lɛ fɛɛ ewo wɔfɔlɔi ashi akɛ wɔbaakwɛ amɛ kɛ́ amɛgbɔlɔ. Shi mafee nakai akɛni eji sɔ̃ lɛ hewɔ, shi minyɛmi yoo lɛ baajɛ suɔmɔ mli efee nakai.”\n16 Vicky kɛɛ akɛ: “Amrɔ nɛɛ, mimami miitao ni mi hu mikɛ mibiyoo lɛ amaje lɛ ni etsɔse lɛ taakɛ ekɛ mi hã emami lɛ. Mitsɔ ŋaa gbɛ nɔ mikpoo.” Etsa nɔ akɛ: “Mi kɛ miwu miitao wɔtsɔse wɔ diɛŋtsɛ wɔbi lɛ bɔ ni Yehowa taoɔ. Ni misumɔŋ ni wɔsɛɛ lɛ, suɔmɔ ni yɔɔ mi kɛ mibi lɛ teŋ lɛ afite.” Vicky eyɔse akɛ, gbɛ ni hi fe fɛɛ ji, ní esumɔ Yehowa ni ekɛ eshishitoo mlai lɛ aye heloonaa nibii asɛɛtiumɔ kɛ nɔ ni ewekumɛi sumɔɔ lɛ hiɛ. Yesu wie faŋŋ akɛ: “Mɔ ko nyɛŋ nuŋtsɔmɛi enyɔ asɔmɔ,” ni ji Nyɔŋmɔ kɛ nifalɛ.—Mat. 6:24; 2 Mose 23:2.\nYEHOWA JƆƆ WƆMƆDƐŊBƆI LƐ ANƆ\n17, 18. (a) Be fɛɛ be lɛ, mɛni Kristofonyo ko baanyɛ ahala akɛ ebaafee? (b) Mɛɛ sanebimɔi ahe wɔbaasusu yɛ nikasemɔ ni nyiɛ sɛɛ lɛ mli?\n17 Wɔ-Tsɛ Yehowa ewo wɔ shi akɛ, ebaahã wɔ nɔ fɛɛ nɔ ni he hiaa wɔ kɛ́ wɔkɛ Maŋtsɛyeli lɛ kɛ ejalɛ lɛ ye klɛŋklɛŋ gbɛhe yɛ wɔshihilɛ mli. (Mat. 6:33) No hewɔ lɛ, be fɛɛ be lɛ, anɔkwa Kristofoi yɛ hegbɛ ni amɛhalaa nɔ ni amɛsumɔɔ. Kɛ́ wɔkɛ shihilɛ ni jaraa kpe po lɛ, gbɛ ko kɛ̃ yɛ ni wɔbaanyɛ wɔtsɔ nɔ wɔkɛ Biblia mli shishitoo mlai atsu nii, ni wɔfee nɔ ni sa Yehowa hiɛ, ejaakɛ ewo shi akɛ ‘ebaaje gbɛ’ ehã wɔ. (Nyɛkanea 1 Korintobii 10:13.) Kɛ́ osɔle obi nilee kɛ gbɛtsɔɔmɔ, ni okɛ Yehowa mlai kɛ eshishitoo mlai lɛ tsu nii lɛ, no tsɔɔ akɛ ‘ooto otsui shi oomɛ’ lɛ ni ‘okɛ ohiɛ fɔɔ enɔ,’ “ni eeefee” nɔ ni otaoɔ ehã bo. (Lala 37:5, 7) Yehowa baana mɔdɛŋ ni wɔbɔɔ koni wɔsɔmɔ lɛ lɛ, ni ebaahã wɔ nɔ fɛɛ nɔ ni wɔtaoɔ. Kɛ́ wɔkɛ lɛ ye klɛŋklɛŋ gbɛhe yɛ nɔ fɛɛ nɔ mli lɛ, ebaahã nɔ fɛɛ nɔ ni wɔfeɔ lɛ ‘ashwere.’—Okɛto 1 Mose 39:3 lɛ he.\n18 Shi te wɔɔfee tɛŋŋ wɔsaa wekukpaa ni yɔɔ wɔ kɛ wɔweku lɛ teŋ kɛji wɔku wɔsɛɛ kɛjɛ gbɛfãa mli wɔba? Mɛni wɔbaanyɛ wɔfee kɛkwɛ wɔweku lɛ koni wɔkafã gbɛ kɛtee wɔyatao nitsumɔ yɛ he kroko? Ni te wɔɔfee tɛŋŋ wɔye wɔbua mɛi krokomɛi koni amɛkafã gbɛ amɛshi amɛweku lɛ? Wɔbaasusu sanebimɔi nɛɛ ahe yɛ nikasemɔ ni nyiɛ sɛɛ lɛ mli.\n^ kk. 4 Be fɛɛ be ni Yakob bihii lɛ yaheɔ niyenii yɛ Mizraim lɛ, kɛhooo kwraa lɛ, amɛshiɔ amɛwekui lɛ otsii etɛ. Sɛɛ mli be ni Yakob kɛ ebihii lɛ fã kɛtee Mizraim lɛ, amɛkɛ amɛŋamɛi kɛ amɛbii lɛ fɛɛ tee.—1 Mose 46:6, 7.\n^ kk. 8 Kwɛmɔ February 2013 Awake! lɛ mli sane ni yitso ji “Immigration—Dreams and Realities” lɛ.\n^ kk. 9 Amaniɛbɔi ni jɛ maji srɔtoi anɔ lɛ tsɔɔ akɛ, kɛ́ mɔ ko shi ehefatalɔ loo ebii kɛtee maŋsɛɛ koni eyatsu nii lɛ, ekɛ naagbai ni yɔɔ hiɛdɔɔ baa. Naagbai nɛɛ ekomɛi ji gbalafitemɔ, hii kɛ hii loo yei kɛ yei ni kɛ amɛhe náa bɔlɛ, loo wekunyo ni bɛŋkɛ kpaakpa ni akɛnáa bɔlɛ. Ekolɛ gbekɛbii lɛ kɛ naagbai baakpe yɛ skul. Gbekɛbii lɛ ekomɛi hu amli fuɔ, amɛfeɔ yeyeeye, amɛhaoɔ, loo amɛkaa akɛ amɛbaagbe amɛhe po.


Yesu Wala Shihilɛ He Sane—Kɛjɛ Be ni Afɔ Lɛ Kɛyashi Egbele Mli | Biblia Mli Sane\nYesu Fɔmɔ Kɛyashi Egbele Mli\nNo sɛɛ lɛ, wɔnaa Yesu, beni eye afii 12, ni ekɛ tsɔɔlɔi lɛ miiwie yɛ sɔlemɔwe lɛ. Afii 18 sɛɛ lɛ, abaptisi Yesu, ni eje Maŋtsɛyeli shiɛmɔ kɛ nitsɔɔmɔ nitsumɔ ni Nyɔŋmɔ tsu lɛ kɛba shikpɔŋ lɛ nɔ ni ebatsu lɛ shishi. Yesu hala hii 12 efee amɛ ebɔfoi koni amɛye amɛbua lɛ yɛ nitsumɔ nɛɛ mli.\nYesu fee naakpɛɛ nii pii hu. Ekɛ looi kɛ abolooi fioo ko lɛ gbɔmɛi akpei abɔ. Etsa helatsɛmɛi ni etee gbohii ashi po. Yɛ naagbee lɛ, wɔbaakase nibii babaoo ni ba Yesu nɔ yɛ ewala shihilɛ mli naagbee gbi lɛ nɔ, kɛ bɔ ni afee ni agbe lɛ lɛ he sane. Yesu kɛ aaafee afii etɛ kɛ fã shiɛ, no hewɔ lɛ Fã EKPAA lɛ wieɔ be ni fa fioo fe afii 34 he.\nŊwɛibɔfo ko Basara Maria\nNyɔŋmɔ tsu lɛ ni eyakɛɛ Maria akɛ lɛ ebaafɔ mɔ ni baaye maŋtsɛ kɛya naanɔ lɛ.\nAfɔ Yesu Yɛ Kooloi Atsũ Mli\nMɛni hewɔ afɔ mɔ ko ni baaye maŋtsɛ wɔsɛɛ lɛ yɛ he ni kooloi yeɔ nii yɛ?\nHii Ni Ŋulami Ko Tsɔɔ Amɛ Gbɛ\nNamɔ nyiɛ hii lɛ ahiɛ kɛtee Yesu ŋɔɔ? Hetoo lɛ baahã onaa akpɛ ohe.\nGbekɛ Yesu Yɛ Sɔlemɔwe Lɛ\nEfee nɔ ko ni hã hii onukpai ni tsɔɔ nii yɛ sɔlemɔwe lɛ loo sɔlemɔ shĩa lɛ anaa kpɛ amɛhe waa.\nYohane Baptisi Yesu\nYohane miibaptisi eshafeelɔi, shi Yesu efeee esha. Mɛni hewɔ Yohane baptisi lɛ?\nYesu sumɔɔ Nyɔŋmɔ shĩa lɛ, ni no hewɔ emli fu mɛi ni hɔɔ nii yɛ jɛmɛ lɛ.\nEkɛ Yoo Lɛ Yɛ Nu Bu Lɛ He\nMɛni hewɔ Yesu kɛɛ yoo lɛ akɛ kɛ́ enu nu ni ebaahã lɛ lɛ, kumai yeŋ lɛ dɔŋŋ lɛ?\nNibii ni Yesu tsɔɔ mɛi yɛ e-Gɔŋ Nɔ Shiɛmɔ lɛ mli lɛ ahe yɛ sɛɛnamɔ ni amɛbe hooo.\nYesu wie sane kuku ko pɛ ni Yairo biyoo lɛ te shi kɛjɛ gbohii ateŋ, ejaakɛ ekɛ hewalɛ ni Nyɔŋmɔ ehã lɛ lɛ tsu nii.\nYesu lɛ mɛi akpei abɔ yɛ naakpɛɛ gbɛ nɔ, ni no hã ana nɔ ko ni he hiaa waa. Ani ole nɔ ni ji?\nYesu tsɔɔ bɔfoi lɛ akɛ jeee gbekɛbii ahe sane pɛ esa akɛ amɛkase, moŋ lɛ, esa akɛ amɛkase nii kɛjɛ gbekɛbii lɛ adɛŋ.\nGbɛ Ni Yesu Tsɔɔ Nɔ Etsɔɔ Nii\nBei pii lɛ, Yesu gbaa nɔkwɛmɔnii kɛtsɔɔ mɛi nii. Akɛ nɔkwɛmɔnɔ lɛ, egba nɔkwɛmɔnɔ ko ni kɔɔ Samaria naanyo kpakpa lɛ he.\nMɛni naakpɛɛ nii fɛɛ ni Yesu fee lɛ hã mɛi na?\nYesu Miiba Akɛ Maŋtsɛ\nAsafoku babaoo ko miihere Yesu atuu, shi jeee mɔ fɛɛ mɔ ená nɔ ni yaa nɔ lɛ he miishɛɛ.\nYɛ Mu Gɔŋ Lɛ Nɔ\nYesu hã ebɔfoi lɛ ateŋ mɛi ejwɛ le nibii komɛi ni baaya nɔ yɛ wɔbeiaŋ.\nMɛni hewɔ Yesu kɛɛ ekaselɔi lɛ akɛ amɛfee nifeemɔ krɛdɛɛ nɛɛ daa afi lɛ?\nYesu Yɛ Abɔɔ Lɛ Mli\nMɛni hewɔ Yuda shɔ Yesu naa ni ekɛjie lɛ ehã lɛ?\nBe ni Yesu yɔɔ piŋmɔ tso lɛ nɔ lɛ, ewo mɔ ko shi akɛ ekɛ lɛ baahi Paradeiso.\nKɛmaje Mɔ Ko Kɛmaje Mɔ Ko Yesu Fɔmɔ Kɛyashi Egbele Mli\nFã 6—Yesu Fɔmɔ Kɛyashi Egbele Mli\nmy fã 6


Yehowa Nyɔŋmɔ Nyiɛ Ewebii Lɛ Ahiɛ—Yesaia 58:11 | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mingrelian Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Poland Poland Mumuii Awiemɔ Portugal Portugal Mumuii Awiemɔ Punjabi Quebec Mumuii Awiemɔ Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia Serbia (Roma) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Umbundu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Yehowa aaakpala bo daa.”—YES. 58:11.\nLALAI: 152, 22\nMɛɛ gbɛ nɔ mɛi ni nyiɛ Nyɔŋmɔ webii ni hi shi yɛ blema lɛ ahiɛ lɛ kɛ Yesu Kristo fɛɛ tsɔɔ faŋŋ akɛ . . .\n1, 2. (a) Mɛɛ gbɛ nɔ esoro Yehowa Odasefoi lɛ a-Hiɛnyiɛlɔ lɛ yɛ jamɔi krokomɛi ahiɛnyiɛlɔi lɛ ahe? (b) Mɛni wɔbaakase yɛ nikasemɔ nɛɛ kɛ nɔ ni nyiɛ sɛɛ lɛ mli?\nBEI pii lɛ, mɛi biɔ Yehowa Odasefoi akɛ, “Namɔ ji nyɛhiɛnyiɛlɔ?” Amɛmiikpa gbɛ akɛ wɔbaatsɛ nuu loo yoo ko gbɛ́i akɛ lɛ ji wɔhiɛnyiɛlɔ, tamɔ bɔ ni eji yɛ jamɔi pii amli lɛ. Shi wɔ-Hiɛnyiɛlɔ lɛ jeee adesa ko ni yeee emuu. Eŋɔɔ wɔnaa akɛ wɔbaahã mɛi ale akɛ, Kristo, mɔ ni atee lɛ shi kɛjɛ gbohii ateŋ lɛ, ji wɔ-Hiɛnyiɛlɔ, ni akɛ, lɛ hu e-Hiɛnyiɛlɔ ji e-Tsɛ Yehowa.—Mat. 23:10.\n2 Kɛ̃lɛ, ayɛ gbɔmɛi komɛi ni efee ekome akɛ kuu ni nyiɛɔ Nyɔŋmɔ webii lɛ ahiɛ ŋmɛnɛ. Amɛji “nyɔŋ anɔkwafo kɛ hiɛshikalɔ lɛ.” (Mat. 24:45) Kɛ́ nakai ni lɛ, mɛni hewɔ wɔkɛɔ akɛ Yehowa ji mɔ ni nyiɛ wɔhiɛ kɛtsɔ e-Bi Kristo nɔ lɛ? Yɛ nikasemɔ nɛɛ kɛ nɔ ni nyiɛ sɛɛ lɛ mli lɛ, wɔbaana bɔ ni Yehowa etsɔ hii komɛi anɔ enyiɛ ewebii lɛ ahiɛ kɛjɛ blema kɛbashi ŋmɛnɛ. Nikasemɔi nɛɛ baahã wɔna nibii etɛ ni tsɔɔ faŋŋ akɛ, Yehowa ji mɔ ni kɛ hii nɛɛ tsu nii, ni akɛ, kɛjɛ blema aahu kɛbashi ŋmɛnɛ lɛ, lɛ ji ewebii lɛ a-Hiɛnyiɛlɔ.—Yes. 58:11.\nMUMƆ KRƆŊKRƆŊ LƐ YE EBUA AMƐ\n3. Mɛni ye ebua Mose ni enyɛ enyiɛ Israelbii lɛ ahiɛ?\n3 Mumɔ krɔŋkrɔŋ lɛ ye ebua amɛ. Akɛ nɔkwɛmɔnɔ lɛ, Nyɔŋmɔ hã Mose nitsumɔ ko ni he hiaa waa. Ehala lɛ ni enyiɛ ewebii lɛ, ni ji Israelbii lɛ ahiɛ. Mɛni ye ebua Mose ni enyɛ etsu nitsumɔ nɛɛ? Yehowa hã lɛ “E-mumɔ krɔŋkrɔŋ lɛ.” (Kanemɔ Yesaia 63:11-14.) No hewɔ lɛ, akɛni Yehowa kɛ emumɔ krɔŋkrɔŋ lɛ ni ye ebua Mose hewɔ lɛ, wɔbaanyɛ wɔwie akɛ, Yehowa ji mɔ ni nyiɛ ewebii lɛ ahiɛ.\n4. Te Israelbii lɛ fee tɛŋŋ amɛna akɛ Nyɔŋmɔ mumɔ lɛ yɛ Mose nɔ? (Kwɛmɔ mfoniri ni yɔɔ nikasemɔ lɛ shishijee lɛ.)\n4 Wɔnyɛŋ wɔkɛ wɔhiŋmɛii ana mumɔ krɔŋkrɔŋ lɛ. No hewɔ lɛ, te Israelbii lɛ fee tɛŋŋ amɛna akɛ mumɔ krɔŋkrɔŋ lɛ yɛ Mose nɔ lɛ? Be ni Mose tee Farao hiɛ lɛ, efee naakpɛɛ nii srɔtoi ni ejaje Nyɔŋmɔ gbɛ́i lɛ etsɔɔ lɛ. Mumɔ krɔŋkrɔŋ lɛ hewalɛ naa Mose nyɛ efee nibii nɛɛ. (2 Mose 7:1-3) Mumɔ krɔŋkrɔŋ lɛ ye ebua Mose ni ejie sui kpakpai tamɔ suɔmɔ, heshibaa, kɛ tsuishitoo kpo, koni enyɛ enyiɛ Israelbii lɛ ahiɛ jogbaŋŋ. Shikpɔji krokomɛi lɛ ahiɛnyiɛlɔi lɛ ye amɛwebii lɛ anɔ dɛŋdɛŋ ni amɛsusuuu amɛhe. Israelbii lɛ na faŋŋ akɛ esoro Mose kwraa yɛ hiɛnyiɛlɔi nɛɛ ahe. (2 Mose 5:2, 6-9) Ebafee faŋŋ akɛ, Yehowa ehala Mose akɛ E-webii lɛ ahiɛnyiɛlɔ.\n5. Mɛɛ gbɛ nɔ Yehowa ye ebua hii krokomɛi koni amɛnyɛ amɛnyiɛ ewebii lɛ ahiɛ?\n5 Sɛɛ mli lɛ, Yehowa hala hii krokomɛi ni amɛnyiɛ E-webii lɛ ahiɛ, ni ekɛ emumɔ krɔŋkrɔŋ lɛ ye ebua amɛ hu. Biblia lɛ kɛɔ akɛ: “Yoshua, Nun bi lɛ, mli yi obɔ kɛ nilee mumɔ.” (5 Mose 34:9) Ewie yɛ Gideon kɛ David fɛɛ he akɛ ‘Yehowa Mumɔ lɛ yi amɛnɔ.’ (Koj. 6:34; 1 Sam. 16:13) Hii nɛɛ kɛ amɛhiɛ fɔ̃ Nyɔŋmɔ nɔ akɛ, ekɛ emumɔ lɛ baaye abua amɛ ni amɛnyɛ amɛfee nibii ni amɛnyɛŋ amɛfee yɛ amɛ diɛŋtsɛ amɛhewalɛ naa. (Yosh. 11:16, 17; Koj. 7:7, 22; 1 Sam. 17:37, 50) Enɛ hewɔ lɛ, akɛ nibii wuji ni amɛnyɛ amɛtsu lɛ fɛɛ ahe yijiemɔ lɛ hã Yehowa.\n6. Te Nyɔŋmɔ kpa gbɛ akɛ Israelbii lɛ baafee amɛnii amɛhã tɛŋŋ yɛ hii ni ehala akɛ amɛhiɛnyiɛlɔi lɛ ahe?\n6 Israelbii lɛ na faŋŋ akɛ, mumɔ krɔŋkrɔŋ lɛ yɛ Mose, Yoshua, Gideon, kɛ David nɔ. No hewɔ lɛ, kulɛ mɛni esa akɛ amɛfee? Esa akɛ amɛbo amɛ toi be fɛɛ be. Shi amɛfeee nakai. Akɛ nɔkwɛmɔnɔ lɛ, amɛwie amɛshi Mose. No hewɔ lɛ, Yehowa bi akɛ: “Mɛɛ beyinɔ nɛkɛ maŋ nɛɛ aaafɔ̃ɔ mihe guɔ gbee?” (4 Mose 14:2, 11) Yehowa ji mɔ ni ŋɔ hii nɛɛ eto ewebii lɛ anɔ akɛ amɛhiɛnyiɛlɔi. No hewɔ lɛ, be fɛɛ be ni amɛbaabo amɛ toi lɛ, belɛ, amɛmiikpɛlɛ ni Yehowa anyiɛ amɛhiɛ.\nŊWƐIBƆFOI YE AMƐBUA AMƐ\n7. Mɛɛ gbɛ nɔ ŋwɛibɔfoi ye amɛbua Mose?\n7 Ŋwɛibɔfoi ye amɛbua amɛ. (Kanemɔ Hebribii 1:7, 14.) “Nyɔŋmɔ tsɔ ŋwɛibɔfo ni jie ehe kpo etsɔɔ [Mose] yɛ ŋmei tso lɛ mli lɛ nɔ” ehala lɛ akɛ Israelbii lɛ ahiɛnyiɛlɔ kɛ kpɔ̃lɔ. (Bɔf. 7:35) ‘Etsɔ ŋwɛibɔfoi anɔ’ ehã Mose Mla lɛ, koni ekɛtsɔɔ Israelbii lɛ E-he nii. (Gal. 3:19) Yehowa kɛɛ Mose akɛ: “Agbɛnɛ yaa, ní oyakpala maŋ lɛ kɛya he ni mikɛ bo ewie he lɛ; naa, mibɔfo lɛ baanyiɛ ohiɛ.” (2 Mose 32:34) Biblia lɛ ewieee akɛ Israelbii lɛ kɛ amɛhiŋmɛii na ŋwɛibɔfoi ni ye amɛbua Mose lɛ. Kɛ̃lɛ, bɔ ni Mose nyiɛ amɛhiɛ kɛ bɔ ni etsɔɔ amɛ nii ehã lɛ hã efee faŋŋ akɛ, ŋwɛibɔfoi miiye amɛmiibua lɛ.\n8. Mɛɛ gbɛ nɔ ŋwɛibɔfoi ye amɛbua Yoshua kɛ Hezekia?\n8 Yehowa hã ŋwɛibɔfoi ye amɛbua Yoshua hu. Be ni Yoshua baye Mose sɛɛ akɛ Israelbii lɛ ahiɛnyiɛlɔ lɛ, ŋwɛibɔfo ko ni ji “Yehowa ta lɛ nɔ tatsɛ lɛ” waje lɛ. Enɛ wo lɛ hewalɛ ni ekɛ Kanaanbii lɛ wu ni eye amɛnɔ kunim. (Yosh. 5:13-15; 6:2, 21) Afii babaoo sɛɛ, be ni Maŋtsɛ Hezekia nyiɛ Nyɔŋmɔ webii lɛ ahiɛ lɛ, Asiria asraafoi pii ba ní amɛbatutua Yerusalem. Shi nyɔɔŋ lɛ mli lɛ, “Yehowa bɔfo lɛ je kpo” etee ni eyagbe Asiria nsara lɛŋ mɛi 185,000.—2 Maŋ. 19:35.\n9. Eyɛ mli akɛ Nyɔŋmɔ hala hii ni yeee emuu akɛ enajiaŋdamɔlɔi moŋ, shi mɛni ekpa gbɛ akɛ Israelbii lɛ baafee? Ni mɛni hewɔ?\n9 Ŋwɛibɔfoi yeɔ emuu. Shi Mose kɛ hii krokomɛi ni Yehowa hala akɛ enajiaŋdamɔlɔi lɛ yeee emuu. Akɛ nɔkwɛmɔnɔ lɛ, be ko lɛ, Mose ‘efeee Yehowa krɔŋkrɔŋ yɛ Israelbii lɛ ahiɛ.’ (4 Mose 20:12) Be ni Yoshua kɛ Gibeonbii lɛ yaakpaŋ lɛ, ebiii Nyɔŋmɔ. (Yosh. 9:14, 15) Hezekia hu ‘tsui wó ehe nɔ’ be kukuoo ko. (2 Kron. 32:25, 26) Shi yɛ emuu ni hii nɛɛ yeee lɛ fɛɛ sɛɛ lɛ, Israelbii lɛ na akɛ Yehowa miitsɔ ŋwɛibɔfoi anɔ eeye eebua amɛ. Enɛ hewɔ lɛ, Yehowa kpa gbɛ akɛ amɛbaabo amɛ toi. Ehã amɛna faŋŋ akɛ, lɛ enyiɛ ewebii lɛ ahiɛ.\nNYƆŊMƆ WIEMƆ LƐ TSƆƆ AMƐ GBƐ\n10. Mɛni hãa wɔnaa akɛ, Mose ye Nyɔŋmɔ Mla lɛ nɔ?\n10 Nyɔŋmɔ Wiemɔ lɛ kudɔ amɛ. Biblia lɛ tsɛɔ Mla ni Nyɔŋmɔ kɛhã Israelbii lɛ akɛ “Mose Mla lɛ.” (1 Maŋ. 2:3) Shi Ŋmalɛi lɛ hãa wɔnaa faŋŋ akɛ, Yehowa ji mɔ ni wo Mla nɛɛ, ni akɛ, Mose diɛŋtsɛ po ye Mla lɛ nɔ. (2 Kron. 34:14) Be ni Yehowa tsɔɔ Mose bɔ ni eshi sɔlemɔ buu lɛ ehã lɛ, “Mose fee bɔ ni Yehowa fã lɛ fɛɛ, nakai efee.”—2 Mose 40:1-16.\n11, 12. (a) Mɛni Nyɔŋmɔ kɛɛ Yoshua kɛ maŋtsɛmɛi ni ye E-webii lɛ anɔ lɛ akɛ amɛfee? (b) Mɛɛ gbɛ nɔ Nyɔŋmɔ Wiemɔ lɛ kudɔ mɛi ni nyiɛ ewebii lɛ ahiɛ lɛ?\n11 Be ni Yoshua batsɔ Israelbii lɛ ahiɛnyiɛlɔ lɛ, no mli lɛ eyɛ Nyɔŋmɔ Wiemɔ lɛ eko momo. Yehowa kɛɛ lɛ akɛ: “Kaahã nɛkɛ mla wolo nɛɛ mli wiemɔi lɛ miikpa yɛ odaaŋ, shi jwɛŋmɔ he nyɔɔŋ kɛ shwane, koni ojwɛŋ nɔ ni ofee tamɔ bɔ ni aŋma yɛ mli lɛ pɛpɛɛpɛ.” (Yosh. 1:8) Yehowa wo mla akɛ, maŋtsɛmɛi fɛɛ ni baaye ewebii lɛ anɔ lɛ aŋma Mla wolo lɛ eko amɛhã amɛhe ni ‘amɛkane mli amɛwala gbii abɔ fɛɛ,’ ni amɛye emli wiemɔi lɛ fɛɛ anɔ.—Kanemɔ 5 Mose 17:18-20.\n12 Mɛɛ gbɛ nɔ Nyɔŋmɔ Wiemɔ lɛ kudɔ mɛi ni nyiɛ ewebii lɛ ahiɛ lɛ? Susumɔ Maŋtsɛ Yosia he okwɛ. Be ko lɛ, ayana Mose Mla wolo lɛ, ni Yosia hã ewoloŋmalɔ lɛ kane ehã lɛ. * Be ni ebɔi kanemɔ ni “maŋtsɛ lɛ nu Mla wolo lɛ mli wiemɔi lɛ,” maŋtsɛ lɛ gbala etadei. Nɔ ni enu yɛ Nyɔŋmɔ Wiemɔ lɛ mli lɛ tsirɛ lɛ ni ehã akpãtã amagai fɛɛ ni yɔɔ shikpɔŋ lɛ nɔ lɛ ahiɛ. No sɛɛ lɛ, eto gbɛjianɔ kɛhã Hehoo gbi jurɔ lɛ yeli. Nakai Hehoo lɛ bafee Hehoo ni sa kadimɔ fe fɛɛ yɛ Israelbii lɛ ayinɔsane mli. (2 Maŋ. 22:11; 23:1-23) Yosia kɛ hii anɔkwafoi krokomɛi ni nyiɛ Nyɔŋmɔ webii lɛ ahiɛ lɛ hã Nyɔŋmɔ Wiemɔ lɛ kudɔ amɛ. Enɛ hewɔ lɛ, kɛ́ amɛkɛ gbɛtsɔɔmɔ ko hã ni sɛɛ mli lɛ amɛna akɛ ekɛ Nyɔŋmɔ Wiemɔ lɛ kpãaa gbee lɛ, amɛshashaooo shi kwraa akɛ amɛbaatsake. Tsakemɔi nɛɛ hã Nyɔŋmɔ webii ni hi shi yɛ blema lɛ fee esuɔmɔnaa nii.\n13. Mɛni hã esoro Nyɔŋmɔ webii lɛ ahiɛnyiɛlɔi lɛ kwraa yɛ jeŋmaji krokomɛi lɛ ahiɛnyiɛlɔi lɛ ahe?\n13 Jeŋmaji krokomɛi lɛ ahiɛnyiɛlɔi lɛ tamɔɔɔ maŋtsɛmɛi anɔkwafoi ni nyiɛ Nyɔŋmɔ webii lɛ ahiɛ lɛ kwraa, ejaakɛ amɛkɛ amɛhiɛ fɔ̃ adesai anilee kɛ ŋaa nɔ. Akɛ nɔkwɛmɔnɔ lɛ, Kanaanbii lɛ ahiɛnyiɛlɔi lɛ ŋmɛɛ amɛwebii lɛ ahe ni amɛfee nibii gbohii ni yɔɔ nyaŋemɔ. Amɛkɛ amɛ diɛŋtsɛ amɛwekumɛi kɛ kooloi tete po ná bɔlɛ, amɛhii lɛ kɛ amɛhe wɔ, ni nakai nɔŋŋ yei lɛ hu kɛ amɛhe fee. Amɛkɛ amɛbii shã afɔle amɛhã amɛnyɔŋmɔi lɛ, ni amɛjá amagai babaoo. (3 Mose 18:6, 21-25) Nyɔŋmɔ hã ewebii lɛ mlai ni ye ebua amɛ koni amɛhiɛ amɛhe falefale ni helai akamɔmɔ amɛ. Shi Babilonbii lɛ kɛ Ejiptbii lɛ ahiɛnyiɛlɔi lɛ hãaa amɛ gbɛtsɔɔmɔi kpakpai ni tamɔ nakai. (4 Mose 19:13) Nyɔŋmɔ webii lɛ na faŋŋ akɛ, hii anɔkwafoi ni nyiɛ amɛhiɛ lɛ wo amɛ hewalɛ ni amɛjá Yehowa kome too, amɛhiɛ amɛhe falefale, ni amɛba amɛjeŋ jogbaŋŋ. Amɛna faŋŋ akɛ, Yehowa nyiɛ amɛhiɛ.\n14. Mɛni hewɔ Yehowa gbala mɛi ni nyiɛ ewebii lɛ ahiɛ yɛ blema lɛ ateŋ mɛi komɛi atoi lɛ?\n14 Maŋtsɛmɛi ni ye Nyɔŋmɔ webii lɛ anɔ yɛ blema lɛ ateŋ mɛi komɛi kɛ gbɛtsɔɔmɔi ni ehã amɛ lɛ tsuuu nii. Amɛbooo Yehowa toi, ni amɛhãaa Nyɔŋmɔ mumɔ krɔŋkrɔŋ lɛ, ŋwɛibɔfoi lɛ, kɛ Nyɔŋmɔ Wiemɔ lɛ atsɔɔ amɛ gbɛ. Yehowa gbala hiɛnyiɛlɔi nɛɛ ateŋ mɛi komɛi atoi loo ehãaa amɛnyiɛ ewebii lɛ ahiɛ dɔŋŋ. (1 Sam. 13:13, 14) Sɛɛ mli lɛ, ehala mɔ ko ni hi fe mɛi fɛɛ ni ekɛtsu nii pɛŋ lɛ akɛ ewebii lɛ a-Hiɛnyiɛlɔ.\nYEHOWA HALA MƆ KO NI EYE EMUU AKƐ HIƐNYIƐLƆ\n15. (a) Mɛni gbalɔi lɛ wie yɛ mɔ krɛdɛɛ ko ni Nyɔŋmɔ baahala akɛ hiɛnyiɛlɔ lɛ he? (b) Namɔ ji hiɛnyiɛlɔ nɛɛ?\n15 Afii babaoo ni eho lɛ, Yehowa hã agba akɛ ebaahala mɔ krɛdɛɛ ko akɛ ewebii lɛ ahiɛnyiɛlɔ. Mose kɛɛ Israelbii lɛ akɛ: “Yehowa, o-Nyɔŋmɔ lɛ, baatee gbalɔ ko ni tamɔ mi shi yɛ nyɛteŋ kɛjɛ onyɛmimɛi lɛ ateŋ ahão; lɛ toi nyɛboa.” (5 Mose 18:15) Yesaia gba yɛ nɛkɛ mɔ nɛɛ nɔŋŋ he akɛ ebaatsɔ “lumɔ [loo hiɛnyiɛlɔ] kɛ mlawolɔ.” (Yes. 55:4) Gbalɔ Daniel hu wie mɔ ni afɔ lɛ mu ni baatsɔ “lumɔ [loo hiɛnyiɛlɔ]” lɛ he. (Dan. 9:25) Be ni Yesu Kristo ba shikpɔŋ lɛ nɔ lɛ, ewie akɛ lɛ ji Nyɔŋmɔ webii lɛ ‘a-Hiɛnyiɛlɔ.’ (Kanemɔ Mateo 23:10.) Yesu kaselɔi lɛ jɛ amɛsuɔmɔ mli amɛnyiɛ esɛɛ, ni amɛ hu amɛwie kɛ nɔmimaa akɛ, lɛ ji mɔ ni Yehowa ehala akɛ hiɛnyiɛlɔ. (Yoh. 6:68, 69) Mɛni hã kaselɔi nɛɛ ayiŋ tsɔ akɛ Yesu Kristo ji mɔ ni Yehowa ehala akɛ enyiɛ ewebii lɛ ahiɛ?\n16. Mɛni yeɔ odase akɛ mumɔ krɔŋkrɔŋ lɛ tsu nii yɛ Yesu nɔ?\n16 Mumɔ krɔŋkrɔŋ lɛ ye ebua Yesu. Be ni Yohane Baptisilɔ lɛ baptisi Yesu lɛ, ena ni “ŋwɛi naa egbele ni mumɔ lɛ miikpeleke shi tamɔ okpo kɛmiiba” Yesu nɔ. No sɛɛ etsɛɛɛ lɛ, “mumɔ lɛ tsirɛ lɛ [ni ji Yesu] koni eya ŋa lɛ nɔ.” (Mar. 1:10-12) Be ni etsuɔ esɔɔmɔ nitsumɔ lɛ, Nyɔŋmɔ mumɔ krɔŋkrɔŋ lɛ ye ebua lɛ ni etsɔɔ mɛi nii ni efee naakpɛɛ nii. (Bɔf. 10:38) Kɛfata he lɛ, mumɔ krɔŋkrɔŋ lɛ ye ebua Yesu ni ejie sui tamɔ suɔmɔ, miishɛɛ, kɛ hemɔkɛyeli ni mli wa kpo. (Yoh. 15:9; Heb. 12:2) Hiɛnyiɛlɔ ko kwraa bɛ ni Nyɔŋmɔ mumɔ krɔŋkrɔŋ lɛ tsu nii yɛ enɔ tamɔ bɔ ni etsu nii yɛ Yesu nɔ lɛ. Enɛ hãa wɔnaa faŋŋ akɛ, Yehowa ni hala Yesu akɛ Hiɛnyiɛlɔ.\nYɛ Yesu baptisimɔ lɛ sɛɛ etsɛɛɛ lɛ, mɛɛ gbɛ nɔ ŋwɛibɔfoi ye amɛbua lɛ? (Kwɛmɔ kuku 17)\n17. Mɛɛ gbɛ nɔ ŋwɛibɔfoi ye amɛbua Yesu?\n17 Ŋwɛibɔfoi ye amɛbua Yesu. Yɛ Yesu baptisimɔ lɛ sɛɛ etsɛɛɛ lɛ, “ŋwɛibɔfoi ba ni amɛbabɔi lɛ sɔɔmɔ.” (Mat. 4:11) Be ni eshwɛ ŋmɛlɛtswai fioo ni abaamɔ lɛ ni ayagbe lɛ lɛ, “bɔfo ko jɛ ŋwɛi bajie ehe kpo etsɔɔ lɛ ni ewo lɛ hewalɛ.” (Luka 22:43) Yesu yiŋ efeee lɛ kɔshikɔshi bibioo po akɛ, Yehowa baatsu ŋwɛibɔfoi ni amɛbaye amɛbua lɛ be fɛɛ be ni yelikɛbuamɔ he baahia lɛ.—Mat. 26:53.\n18, 19. Mɛɛ gbɛ nɔ Yesu hã Nyɔŋmɔ Wiemɔ lɛ kudɔ lɛ yɛ eshihilɛ kɛ eshiɛmɔ nitsumɔ lɛ mli?\n18 Yesu hã Nyɔŋmɔ Wiemɔ lɛ kudɔ lɛ. Kɛjɛ be ni eje esɔɔmɔ nitsumɔ lɛ shishi aahu kɛyashi egbo lɛ, ehã Nyɔŋmɔ Wiemɔ lɛ kudɔ lɛ. (Mat. 4:4) Anɔkwa, naagbee wiemɔi ni ewie be ni etsotsoro piŋmɔ tso lɛ nɔ lɛ ekomɛi ji gbalɛi ni kɔɔ Mesia lɛ he lɛ amli wiemɔi. (Mat. 27:46; Luka 23:46) Ni jamɔŋ hiɛnyiɛlɔi ni hi shi yɛ ebeiaŋ lɛ hu? Amɛ lɛ, kɛ́ nɔ ko ni awie yɛ Nyɔŋmɔ Wiemɔ lɛ mli lɛ kɛ amɛkusum kpãaa gbee lɛ, amɛyeee nɔ. Be ko lɛ, Yesu tsɛ wiemɔi ni Yehowa wie kɛtsɔ gbalɔ Yesaia nɔ lɛ sɛɛ, ni ewie yɛ amɛhe akɛ: “Maŋ nɛɛ kɛ amɛnaabu woɔ mi, shi amɛtsuii etsi amɛhe kɛje mihe kɛtee shɔŋŋ. Yakatswaa amɛyaa nɔ amɛjáa mi lɛ, ejaakɛ amɛtsɔɔ tsɔɔmɔi ni ji gbɔmɛi akitãi.” (Mat. 15:7-9) Kɛ́ okwɛ lɛ, ani Yehowa baahã mɛi ni tamɔ nɛkɛ anyiɛ ewebii lɛ ahiɛ?\n19 Yesu kɛ Nyɔŋmɔ Wiemɔ lɛ tsu nii yɛ enitsɔɔmɔ mli hu. Be fɛɛ be ni jamɔŋ hiɛnyiɛlɔi lɛ baabi lɛ sane lɛ, edamɔɔɔ lɛ diɛŋtsɛ enilee loo niiashikpamɔ ni eyɔɔ yɛ shihilɛ mli lɛ nɔ ehãaa amɛ hetoo. Moŋ lɛ, ejɛɔ Ŋmalɛi lɛ amli efeɔ nakai. (Mat. 22:33-40) Yesu mɔɔɔ mɛi etaaa shi ni etã amɛ bɔ ni shihilɛ yɔɔ yɛ ŋwɛi loo nibii ni etsu be ni abɔɔ je lɛ he adesãi. Moŋ lɛ, “egbele amɛjwɛŋmɔ naa kwraa koni amɛnu Ŋmalɛi lɛ ashishi.” (Luka 24:32, 45) Yesu sumɔɔ Nyɔŋmɔ Wiemɔ lɛ aahu akɛ, eŋɔ hegbɛ fɛɛ hegbɛ ni ená lɛ kɛgba mɛi krokomɛi emli saji.\n20. (a) Mɛni Yesu fee kɛwo Nyɔŋmɔ hiɛ nyam? (b) Mɛni hã esoro Yesu kwraa yɛ Herode Agripa I lɛ he? Mɛni no tsɔɔ wɔ yɛ mɛi ni Yehowa halaa akɛ hiɛnyiɛlɔi lɛ ahe?\n20 Mɛi ni bo Yesu toi lɛ anaa kpɛ amɛhe yɛ “wiemɔi ni ŋɔɔ ni jɛ edaaŋ lɛ” ahewɔ. Shi Yesu kɛ yijiemɔ lɛ fɛɛ hã Yehowa, mɔ ni tsɔɔ lɛ nii lɛ. (Luka 4:22) Be ko lɛ, nuu niiatsɛ ko jie Yesu yi akɛ “Tsɔɔlɔ Kpakpa” ji lɛ. Shi Yesu jɛ heshibaa mli ehere lɛ nɔ akɛ: “Mɛni hewɔ otsɛɔ mi mɔ kpakpa? Mɔ ko mɔ ko bɛ ni ji mɔ kpakpa, akɛ ja mɔ kome pɛ, Nyɔŋmɔ.” (Mar. 10:17, 18) Agbɛnɛ lɛ, okɛ enɛ ato nɔ ni Herode Agripa I lɛ, mɔ ni batsɔ Yudea maŋtsɛ loo hiɛnyiɛlɔ aaafee no sɛɛ afii kpaanyɔ lɛ fee lɛ he okwɛ. Be ko lɛ, ewo “emaŋtsɛ atade lɛ” kɛtee nifeemɔ krɛdɛɛ ko shishi. Be ni mɛi ni ebabua amɛhe naa lɛ na lɛ ni ekɛ amɛ bɔi wiemɔ lɛ, amɛbɔi bolɔmɔ akɛ: “Enɛ lɛ, nyɔŋmɔ ko gbee ni, shi jeee gbɔmɔ gbee ni!” Ekã shi faŋŋ akɛ, Herode yitso fuu waa yɛ eyi ni mɛi lɛ jieɔ lɛ hewɔ. Shi “amrɔ lɛ, Yehowa bɔfo lɛ tswa lɛ nɔ, ejaakɛ ekɛ anunyam lɛ hãaa Nyɔŋmɔ, ni gɔgɔmii ye lɛ ni egbo.” (Bɔf. 12:21-23) Herode nifeemɔ lɛ kɛ nɔ ni ba enɔ lɛ hã efee faŋŋ akɛ, jeee Yehowa ni hala lɛ akɛ hiɛnyiɛlɔ. Kwɛ bɔ ni esoro Yesu kwraa yɛ ehe! Yesu wo Yehowa, ni ji Hiɛnyiɛlɔ Ni Fe Fɛɛ lɛ hiɛ nyam be fɛɛ be, ni ehã ana faŋŋ akɛ, lɛ ji mɔ ni Nyɔŋmɔ ehala akɛ Hiɛnyiɛlɔ.\n21. Mɛɛ sanebimɔi ahetoo abaahã yɛ nikasemɔ ni nyiɛ sɛɛ lɛ mli?\n21 Be enyiɛ Yesu kɛbaasɔmɔ akɛ Nyɔŋmɔ webii lɛ a-Hiɛnyiɛlɔ? Yesu sɔmɔŋ akɛ Hiɛnyiɛlɔ afii fioo ko pɛ, ejaakɛ be ni atee lɛ shi lɛ, ekɛɛ esɛɛnyiɛlɔi lɛ akɛ: “Aŋɔ hegbɛ fɛɛ ahã mi yɛ ŋwɛi kɛ shikpɔŋ lɛ nɔ.” Kɛkɛ ni ekɛfata he akɛ: “Naa! mikɛ nyɛ yɛ gbii lɛ fɛɛ kɛyashi shihilɛ gbɛjianɔtoo lɛ naagbee.” (Mat. 28:18-20) Shi amrɔ nɛɛ ni Yesu etsɔ mumɔŋ gbɔmɔ ni etee ŋwɛi lɛ, te ebaafee tɛŋŋ enyiɛ Nyɔŋmɔ webii lɛ ahiɛ yɛ shikpɔŋ lɛ nɔ lɛ? Namɔ Yehowa baahala akɛ Yesu najiaŋdamɔlɔ kɛnyiɛ E-webii lɛ ahiɛ? Ni te Kristofoi baafee tɛŋŋ amɛna mɛi ni Nyɔŋmɔ ehala akɛ enajiaŋdamɔlɔi lɛ? Abaahã sanebimɔi nɛɛ ahetoo yɛ nikasemɔ ni nyiɛ sɛɛ lɛ mli.\n^ kk. 12 Eeenyɛ efee akɛ, wolo ni amɛna lɛ ji nɔ ni Mose diɛŋtsɛ kɛ enine ŋma lɛ.


2 Korintobii 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nMateo Marko Luka Yohane Bɔfoi Romabii 1 Korintobii 2 Korintobii Galatiabii Efesobii Filipibii Kolosebii 1 Tesalonikabii 2 Tesalonikabii 1 Timoteo 2 Timoteo Tito Filemon Hebribii Yakobo 1 Petro 2 Petro 1 Yohane 2 Yohane 3 Yohane Yuda Kpojiemɔ 1 2 3 4 5 6 7 8 9 10 11 12 13\n2 Korintobii 2:1-17\nPaulo yiŋtoo ji ni ehã amɛná miishɛɛ (1-4)\nAkɛfa eshafeelɔ ko, ni ahe lɛ ekoŋŋ (5-11)\nPaulo yɛ Troia kɛ Makedonia (12, 13)\nSɔɔmɔ lɛ, kunimyeli akoŋshimɔ ko (14-17)\nWɔkɛ Nyɔŋmɔ wiemɔ lɛ yeee jara (17)\n2 Ejaakɛ mikpɛ miyiŋ akɛ mibaŋ nyɛŋɔɔ ekoŋŋ yɛ awerɛhoyeli mli. 2 Ejaakɛ kɛ́ mihã nyɛwerɛ ho nyɛhe lɛ, namɔ baahã mimii ashɛ mihe akɛ ja mɔ ni mihã ewerɛ ho ehe lɛ? 3 Miŋma nɔ ni miŋma lɛ koni kɛ́ miba lɛ, mɛi ni kulɛ esa akɛ maná miishɛɛ yɛ amɛhewɔ lɛ moŋ akahã miwerɛ ho mihe, ejaakɛ miyɛ nɔmimaa akɛ nɔ ni hãa mimii shɛɔ mihe lɛ nɔŋŋ ni hãa nyɛ fɛɛ nyɛmii shɛɔ nyɛhe. 4 Ejaakɛ mijɛ amanehulu kɛ hejaramɔ babaoo ni yɔɔ mitsui mli lɛ mli mikɛ yaafonui babaoo ŋma nyɛ, jeee ní mikɛhã nyɛwerɛ aho nyɛhe, shi moŋ koni nyɛle bɔ ni suɔmɔ ni miyɔɔ kɛhã nyɛ lɛ mli kwɔ hã. 5 Agbɛnɛ, kɛ́ mɔ ko ehã aaye awerɛho lɛ, jeee mi ehã miwerɛ eho mihe lɛ, shi moŋ yɛ gbɛ ko nɔ lɛ nyɛ fɛɛ—misumɔɔɔ ni miwieɔ sane nɛɛ he veveeve. 6 Nakai mɔ lɛ, ehiɛ ni mɛi pii ekã nɛɛ fa hã lɛ; 7 agbɛnɛ, esa akɛ nyɛjɛ mlihilɛ mli nyɛkɛfa lɛ ni nyɛshɛje emii moŋ, koni awerɛhoyeli tuutu akaye enɔ kwraa.* 8 No hewɔ lɛ, miiwie miitsɔɔ nyɛ koni nyɛma suɔmɔ ni nyɛyɔɔ kɛhã lɛ lɛ nɔ mi nyɛhã lɛ. 9 Ejaakɛ enɛ hewɔ hu ni miŋma nyɛ lɛ: koni mikɛna kɛji nyɛbaatsɔɔ akɛ nyɛboɔ toi yɛ nɔ fɛɛ nɔ mli lo. 10 Kɛ́ nyɛkɛ nɔ ko fa mɔ ko lɛ, mi hu mikɛfa lɛ. Anɔkwa, nɔ fɛɛ nɔ ni mikɛfa lɛ (kɛ́ mikɛ nɔ ko efa po lɛ) nyɛhewɔ mikɛfa yɛ Kristo hiɛ, 11 koni Satan nine akashɛ wɔnɔ,* ejaakɛ wɔle eŋaatsɔi lɛ.* 12 Agbɛnɛ, be ni mishɛ Troia koni majaje Kristo lɛ he sane kpakpa lɛ, ní agbele shinaa ko naa ahã mi yɛ Nuŋtsɔ lɛ mli lɛ, 13 mimumɔ he ejɔɔɔ lɛ ejaakɛ minaaa minyɛmi Tito. No hewɔ lɛ, mikɛ amɛ ye shɛɛ ni mishi kɛtee Makedonia. 14 Shi shidaa ahã Nyɔŋmɔ, mɔ ni nyiɛɔ wɔhiɛ be fɛɛ be yɛ kunimyeli akoŋshimɔ mli be ni wɔkɛ Kristo lɛ efee ekome lɛ, kɛ agbɛnɛ hu mɔ ni tsɔɔ wɔnɔ ehãa ehe nilee lɛ he ŋma lɛ jeɔ kpo* yɛ he fɛɛ he lɛ! 15 Ejaakɛ yɛ Nyɔŋmɔ hiɛ lɛ, wɔji Kristo he ŋma krɔŋŋ yɛ mɛi ni aahere amɛyiwala lɛ ateŋ kɛ agbɛnɛ hu yɛ mɛi ni hiɛ miikpãtã lɛ ateŋ; 16 yɛ mɛi ni hiɛ miikpãtã lɛ agbɛfaŋ lɛ, wɔji gbele he fũ* ni jeɔ kɛyaa gbele mli, shi yɛ mɛi ni aahere amɛyiwala lɛ agbɛfaŋ lɛ, wɔji wala he ŋma ni jeɔ kɛyaa wala mli. Ni namɔ sa jogbaŋŋ kɛhã nibii nɛɛ? 17 Wɔ ni, ejaakɛ wɔkɛ Nyɔŋmɔ wiemɔ lɛ yeee jara* tamɔ bɔ ni mɛi pii feɔ lɛ, shi moŋ wɔkɛ Kristo efee ekome ni wɔjɛɔ tsui krɔŋŋ mli wɔwieɔ, hɛɛ, akɛ mɛi ni Nyɔŋmɔ etsu amɛ, ni wɔmiifee enɛ yɛ Nyɔŋmɔ hiɛ.\n^ Aloo “akasu etsui.”\n^ Aloo “akalaka wɔ.”\n^ Aloo “eyiŋtoi lɛ; ekpatsɔi lɛ.”\n^ Aloo “ehãa anuɔ ehe nilee lɛ he ŋma lɛ.”\n^ Aloo “ŋma.”\n^ Aloo “wɔkɛ Nyɔŋmɔ wiemɔ lɛ yeee guɔ; wɔhɔ̃ɔɔ Nyɔŋmɔ wiemɔ lɛ ní wɔná he sɛɛ.”\n2 Korintobii 2


Yesu Ba Pee Mesia a | Baiblo Mi Ní Kasemi Kɛ Ha Jokuɛwi\nKANE NGƐ Acholi Afrikaans Albanian Amerika Mumuihi A Gbi Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Croatian Czech Dangme Danish Dutch Edo Efik English Estonian Ewe Fijian Finnish Fon French Ga Galician Garifuna Georgian German Germany Mumuihi A Gbi Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italy Mumuihi A Gbi Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Nias Nigeria Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spania Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Turkish Twi Tzeltal Tzotzil Ukrainian Urhobo Uruund Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nNÍ KASEMI 74\nYohane fiɛɛ ke: ‘Nɔ ko nɛ e nɔ kuɔ pe mi ma.’ Benɛ Yesu ye maa pee jeha 30 ɔ, e je Galilea kɛ ya Yɔdan Pa a nya ngɛ he nɛ Yohane baptisiɔ nihi ngɛ ɔ. Yesu suɔ nɛ Yohane nɛ baptisi lɛ, se Yohane de lɛ ke: ‘E sɛ nɛ ma baptisi mo. Mo lɛ e sa nɛ o baptisi mi.’ Yesu de Yohane ke: ‘Yehowa suɔ nɛ o baptisi mi.’ Lɔ ɔ he ɔ, a ya Yɔdan Pa a mi, nɛ Yohane ngɔ Yesu kɛ wo nyu ɔ sisi.\nBenɛ Yesu je nyu ɔ mi ɔ, e sɔle. Amlɔ nɔuu nɛ hiɔwe nya bli, nɛ Mawu mumi ɔ kple si kɛ ba e nɔ kaa lahuɛ. Kɛkɛ nɛ Yehowa tu munyu kɛ je hiɔwe nɛ e de ke: “Mo ji ye Bi nɛ i suɔ; ye bua jɔ o he.”\nBenɛ Yehowa mumi ɔ ba Yesu nɔ ɔ, e ba plɛ pee Kristo ɔ, loo Mesia a. Amlɔ nɛ ɔ, e maa je ní tsumi ɔ nɛ Yehowa tsɔ lɛ kɛ ba zugba a nɔ ke e ba tsu ɔ sisi.\nNgɛ Yesu baptisimi ɔ se ɔ, amlɔ nɔuu nɛ e ho nga a nɔ ya, nɛ e ya ye ligbi 40 ngɛ lejɛ ɔ. Benɛ e je nga a nɔ kɛ ba a, e ya Yohane ngɔ. Benɛ Yohane na Yesu nɛ e ma a, Yohane de ke: ‘Mawu Jijɔ Bi ɔ nɛ maa ngɔ je ɔ he yayami ɔ kɛ ho ji nɛ ɔ nɛ.’ Munyu nɛ ɔ nɛ Yohane tu ɔ ha nɛ ni ɔmɛ na kaa Yesu ji Mesia a nɛ. Benɛ Yesu ngɛ nga a nɔ ɔ, anɛ o le nɔ́ nɛ ba lo? Ha waa hyɛ nɔ́ nɛ ba.\n“Gbi ko pɛ kɛ je hiɔwe ke: ‘Mo ji ye Bi nɛ i suɔ; ye bua jɔ o he.’”—Maako 1:11\nSane bimihi: Mɛni he je nɛ a baptisi Yesu ɔ? Mɛni he je nɛ Yohane de ke Yesu ji Mawu Jijɔ Bi ɔ?\nMateo 3:13-17; Maako 1:9-11; Luka 3:21-23; Yohane 1:29-34; Yesaya 42:1; Hebri Bi 10:7-9\nYesu Ha Nɛ A Baptisi Lɛ\nKe Yesu pee we yayami ɔ, lɛɛ mɛni he je nɛ a baptisi lɛ mɔ?


KANEMƆ YƐ Afrikaans Amharic Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Guarani Hiligaynon Hungary Igbo Italia Korea Lithuania Myanmar Norway Ossetia Poland Portuguese (Brazil) Quechua (Bolivia) Sesotho (Lesotho) Setswana Silozi Slovenia Swahili Tsonga Turkey Ukrain\nMɛɛ nibii fɔji Baraba fee?\n▪ Sanekpakpai ejwɛ lɛ fɛɛ tsĩ Baraba, ni ji nuu ni Roma nɔyelɔ Pontio Pilato ŋmɛɛ ehe moŋ fe nɔ ni eeeŋmɛɛ Yesu he lɛ tã. Awie Baraba he akɛ eji “gboklɛfonyo kpanaku” kɛ ‘ojotswalɔ.’ (Mateo 27:16; Yohane 18:40) Romabii lɛ wo lɛ tsuŋ yɛ Yerusalem “kɛ atuatselɔi krokomɛi ní gbe gbɔmɔ yɛ atuatsemɔ lɛ mli lɛ.”—Marko 15:7.\nOdaseyeli ko bɛ wolo kroko ko mli ni tsɔɔ nibii fɔji ni Baraba fee lɛ, shi akɛni atsĩ etã afata atuatselɔi lɛ ahe hewɔ lɛ, woloŋlelɔi komɛi kɛɔ akɛ eji kui ni wo mɛi ayiŋ koni amɛtse nɔyeli lɛ hiɛ atua yɛ Israel yɛ klɛŋklɛŋ afii 100 lɛ mli lɛ mlinyo. Yinɔsaneŋmalɔ Flavius Josephus ŋma akɛ atuatselɔi akui kɛ amɛhe wo hintihintifeemɔi ni tee nɔ yɛ nakai beaŋ lɛ amli waa; ojotswalɔi nɛɛ tsɔɔ akɛ amɛmiifo Yudafoi ohiafoi ni naa nɔ lɛ anɔ mli. Atua ni Yudafoi lɛ tseɔ akɛni amɛnu he akɛ Romabii lɛ kɛ Yudafoi hiɛnaanɔbii lɛ miiye amɛ sane fɔŋ lɛ hewɔ lɛ mli bawo wu waa yɛ klɛŋklɛŋ afii 100 Ŋ.B. lɛ teŋgbɛ. Sɛɛ mli lɛ, Yudafoi ni shwie Romabii lɛ kɛje Yudea yɛ afi 66 Ŋ.B. lɛ ateŋ tsiimɔ ji atuatselɔi akui nɛɛ amlibii.\nWiemɔi ashishitsɔɔmɔ wolo ko kɛɛ akɛ: “Eeenyɛ efee akɛ Baraba fata ojotswalɔi akui ni yɔɔ akrowai lɛ amli lɛ ekome he. Maŋbii foji lɛ sumɔɔ ojotswalɔi akui nɛɛ asane waa ejaakɛ amɛtutuaa niiatsɛmɛi ni yɔɔ Israel lɛ ni amɛsuɔ Roma nɔyeli lɛ hu tsui.”—The Anchor Bible Dictionary.\nBeni Romabii lɛ yeɔ nɔ lɛ, mɛɛ eshai kɛ́ mɔ ko fee lɛ agbeɔ lɛ tamɔ agbe Yesu lɛ?\n▪ Kɛ́ Romabii lɛ baagbala mɛi ni woɔ mɛi ayiŋ koni amɛtse atua kɛ atuatselɔi krokomɛi lɛ atoi lɛ, amɛkɛ amɛ kpɛtɛɔ sɛŋmɔtso he ni amɛshiɔ amɛ yɛ jɛmɛ koni amɛgboi. Abu toigbalamɔ nɛɛ akɛ eji gbele ni naa wa fe fɛɛ.\nWolo ko (Palestine in the Time of Jesus) tsɔɔ akɛ: “Eji nɔ ko ni afeɔ yɛ maŋjaranɔ, hiɛshishwiemɔ nifeemɔ, ewaa mɔ he waa, ni afeɔ koni akɛdũ gbeyeishemɔ awo mɔ fɛɛ mɔ ni baasumɔ akɛ etse nɔyeli lɛ hiɛ atua lɛ mli.” Roma woloŋmalɔ ko ni hi shi yɛ blema lɛ wie gbɛ ni atsɔɔ nɔ agbeɔ awuiyelɔi lɛ he akɛ: “Afeɔ yɛ gbɛjegbɛi ahe, hei ni etsĩ kɛ gbɔmɛi koni mɛi pii ana ni edũ gbeyeishemɔ ewo amɛ mli.”\nJosephus tsɔɔ akɛ, beni Tito asraafoi lɛ wo Yerusalem he ka yɛ afi 70 Ŋ.B. lɛ, amɛtsɔ gbɛ ni tamɔ nakai nɔ amɛgbe ta mli gboklɛfonyo ko yɛ maŋ lɛ gbogboi lɛ ahe, bɔni afee ni amɛkɛwo amɛhenyɛlɔi lɛ ahe gbeyei koni amɛkɛ amɛhe aha akɛ aye amɛnɔ kunim. Beni aye maŋ lɛ nɔ kunim yɛ naagbee lɛ, agbe mɛi babaoo yɛ gbɛ ni tamɔ nakai nɔŋŋ nɔ.\nBeni Spartacus (73-71 D.Ŋ.B.) nyiɛ hiɛ kɛtse atua lɛ, atsɔ gbɛ ni tamɔ nɛkɛ nɔ agbe asraafoi kɛ nyɔji 6,000 yɛ gbɛ ni kã Kapua kɛyaa Roma lɛ nɔ, ni enɛ ji gbɔmɛi ayifalɛ ni fe fɛɛ ni atsɔ gbɛ ni tamɔ nɛkɛ nɔ agbe amɛ kutuu yɛ yinɔsane mli.\n“Ŋɔɔ Baraba oha wɔ” mɔ ni fee ji Charles Muller, 1878